sagorsarker/bangla-wikipedia huggingface dataset:
খোর্দ্দ সদাশিবপুর

খোর্দ সদাশিবপুর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মন্দিরবাজার থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল ঊনবিংশ শতাব্দীতে নির্মিত একটি প্রাচীন আটচালা শিবমন্দির।
খোর্দ সদাশিবপুরে ১২২৭ বঙ্গাব্দে জনৈক নবীনচন্দ্র সরদার দ্বারা নির্মিত ১৪ ফুট X ১৪ ফুট মাপের ও ৪০ ফুট উচ্চ পূর্বমুখী, ত্রিকলস, একদুয়ারী, অলিন্দবিহীন আটচালা শিব মন্দির অবস্থিত। ৯ ফুট ১.৫ ইঞ্চি X ৯ ফুট মাপের মন্দিরের গম্বুজাকৃতি ছাদ বিশিষ্ট গর্ভগৃহের দেওয়ালের চার কোণে লহরার বিন্যাস দেখা যায়। মন্দিরের সামনের দেওয়ালে পোড়ামাটির ক্ষয়প্রাপ্ত দুইটি লম্ফনোদ্যত সিংহমূর্তি ও গণেশ মূর্তি রয়েছে। এছাড়া এই দেওয়ালে কার্নিশের নিচে উড়ন্ত ও উপবিষ্ট এক সারি পোড়ামাটির পায়রার মূর্তি রয়েছে।
বড়হাতিয়া ইউনিয়ন

বড়হাতিয়া বাংলাদেশের চট্টগ্রাম জেলার অন্তর্গত লোহাগাড়া উপজেলার একটি ইউনিয়ন।
বড়হাতিয়া ইউনিয়নের আয়তন ৭,৫৪৮ একর (৩০.৫৫ বর্গ কিলোমিটার)।
২০১১ সালের আদমশুমারি অনুযায়ী বড়হাতিয়া ইউনিয়নের মোট জনসংখ্যা ৩২,৯৫৫ জন। এর মধ্যে পুরুষ ১৫,৬৪৮ জন এবং মহিলা ১৭,৩০৭ জন। মোট পরিবার ৬,৩৩২টি।
লোহাগাড়া উপজেলার সর্ব-পশ্চিমে বড়হাতিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের দক্ষিণে আধুনগর ইউনিয়ন; পূর্বে আধুনগর ইউনিয়ন ও সাতকানিয়া উপজেলার সোনাকানিয়া ইউনিয়ন; উত্তরে সাতকানিয়া উপজেলার সোনাকানিয়া ইউনিয়ন এবং পশ্চিমে বাঁশখালী পৌরসভা, বাঁশখালী উপজেলার শীলকূপ ইউনিয়ন ও চাম্বল ইউনিয়ন অবস্থিত।
বড়হাতিয়া ইউনিয়ন ১৯৬৮ সালে ১৩নং কাউন্সিল হিসেবে সাতকানিয়া উপজেলার অন্তর্ভুক্ত ছিল। ১৯৮৩ সালে বিভক্ত হওয়ার পর থেকে লোহাগাড়া উপজেলার অধীনে ১নং বড়হাতিয়া ইউনিয়ন পরিষদ হিসেবে কার্যক্রম শুরু করে।
বড়হাতিয়া ইউনিয়ন লোহাগাড়া উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম লোহাগাড়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এটি ৪টি মৌজা/গ্রামে বিভক্ত। এ ইউনিয়নের গ্রামগুলো হল:
২০১১ সালের আদমশুমারি অনুযায়ী বড়হাতিয়া ইউনিয়নের সাক্ষরতার হার ৫২.৩%। এ ইউনিয়নে ১টি ফাজিল মাদ্রাসা, ২টি মাধ্যমিক বিদ্যালয়, ৩টি দাখিল মাদ্রাসা, ১টি নিম্ন মাধ্যমিক বিদ্যালয়, ৯টি প্রাথমিক বিদ্যালয়, ৫টি এবতেদায়ী মাদ্রাসা ও ৩টি কিন্ডারগার্টেন রয়েছে।
বড়হাতিয়া ইউনিয়নে যোগাযোগের প্রধান ৩টি সড়ক হল চুনতি-বড়হাতিয়া রামপুর ডিসি (শাহ্ জব্বারিয়া) সড়ক, সোনাকানিয়া-বড়হাতিয়া সড়ক ও মনুফকির হাট-মছদিয়া-শাহপীর সড়ক। প্রধান যোগাযোগ মাধ্যম সিএনজি চালিত অটোরিক্সা।
বড়হাতিয়া ইউনিয়নে ৮০টি মসজিদ, ১৪টি মন্দির ও ৪টি বিহার রয়েছে।
বড়হাতিয়া ইউনিয়নের উপর দিয়ে প্রবাহিত হচ্ছে থমথমিয়া খাল, পাগলিছড়া খাল এবং কালাগোদা খাল।
বড়হাতিয়া ইউনিয়নের প্রধান প্রধান হাট/বাজারগুলো হল মনুফকির বাজার, সেনেরহাট বাজার, মগদীঘির বাজার, দক্ষিণ চাকফিরানী হাটখোলা মুড়া বাজার এবং কুমিরাঘোনা নতুন বাজার।
বড়হাতিয়া ইউনিয়নের দর্শনীয় স্থানগুলোর মধ্যে রয়েছে:
কাব বিন আশরাফ

কাব বিন আশরাফ ( , , ৬২৪-এ নিহত) ছিল মদিনার একজন ইহুদি নেতা ও কবি। বদরের যুদ্ধের ছয় মাস পর ইসলামের নবী মুহাম্মাদের নির্দেশে তাকে হত্যা করা হয়েছিল। কাবের পিতা আরবের বনু তায়ি গোত্র এবং মাতা বনু নাদির গোত্রের অন্তর্ভুক্ত ছিলো, তাকে তার মায়ের গোত্রের অন্তর্ভুক্ত বলে গণ্য করা হতো, যেখানে সে একজন অন্যতম নেতৃস্থানীয় ব্যক্তি ছিল।
ইবনে ইসহাকের বর্ণনা অনুযায়ী, মুহাম্মদ কাবকে হত্যা করার জন্য তার অনুসারীদেরকে নির্দেশনা দেন, এর কারণ; কাবের প্রেরিত একটি চিঠি বদর যুদ্ধের পর মক্কায় পৌঁছেছিলো এবং তা মুহাম্মদের বিরুদ্ধে কুয়াইশদেরকে খেপিয়ে দিয়েছিল। সে এমন কবিতাও লিখত যেগুলোতে সে বদর যুদ্ধে নিহত কুরাইশদের জন্য দুঃখ প্রকাশ করতো। মদিনা থেকে ফেরার অল্পদিন পরেই সে মুসলিম মহিলাদের প্রকৃতি সম্পর্কে কটাক্ষ করে কবিতা রচনা করে। অন্যান্য ঐতিহাসিক সূত্র দাবি করে যে, কাবকে হত্যা করার কারণ ছিল যে, সে মুহাম্মদকে হত্যার জন্য একদল ইহুদির সঙ্গে গোপন পরিকল্পনা করেছিল। আল-যামাখাশারি, আল-তাবারসি, আল-রাযি এবং আল-বায়দাভির মত পরবর্তী ভাষ্যকারদের কাছ থেকে আরেকটি পৃথক মত পাওয়া যায় যে, কাবকে হত্যা করা হয়েছিল কারণ ফেরেশতা জিবরাইল মুহাম্মাদকে কাবের চুক্তি সম্পর্কে জানিয়ে দিয়েছিলেন, যেখানে কাব তার মক্কা সফরের সময় কুরাইশ এবং চল্লিশজন ইহুদির মধ্যে মুহাম্মাদের বিরুদ্ধে দ্বিপাক্ষিক সন্ধিচুক্তিতে আবু সুফিয়ানের সাথে সাক্ষর করেন। অধ্যাপক ইউরি রবিনের ভাষ্যমতে, প্রাথমিক উৎসগুলোতে কুরাইশ এবং ইবনে আশরাফের মাঝে সাক্ষরিত একটি মুসলিমবিরোধী সন্ধির অস্তিত্বের বিষয়ে বর্ণনা পাওয়া যেতে পারে।
সহিহ বুখারি এবং সহিহ মুসলিমের অসংখ্য হাদিসে কাবকে হত্যার নির্দেশটি উল্লেখ করা হয়েছে।
বদরের যুদ্ধে মুসলিমদের জয়ের পর বন্দী কয়েকজন মক্কার নেতার মৃত্যুদন্ডের ঘটনায় কাব বিন আশরাফ অসন্তুষ্ট ছিল।
কাব এরপর মক্কা গিয়ে সেখানে কুরাইশদের প্রশংসায় কবিতা রচনা করে এবং মুসলিমদের বিরুদ্ধে অস্ত্রধারণে উৎসাহ যোগায়। কিছু সূত্র অনুযায়ী কাব মক্কা গিয়ে মুহাম্মাদের বিরুদ্ধে পারস্পরিক সহযোগিতার জন্য কুরাইশ ও ইহুদিদের একটি চুক্তি করে।
মদিনা ফিরে আসার পর কাব মুসলিম নারীদের বিরুদ্ধে অশ্লীল কবিতা রচনা শুরু করে।
কাব বিন আশরাফের কর্মকাণ্ডের এক পর্যায়ে মুহাম্মদ কাবকে হত্যার নির্দেশ দেন।মুহাম্মদ ইবনে মাসলামা এই দায়িত্ব নেন এবং কয়েকজন সাহাবি তার সাহায্যে এগিয়ে আসেন। এরপর রাতের বেলা কাবকে হত্যা করা হয়।
বাংলাদেশের বিশ্ববিদ্যালয়

বাংলাদেশের বিশ্ববিদ্যালয়সমূহ দেশের প্রায় ১০৫টি প্রতিষ্ঠানের মধ্যে ৭৫টি শিক্ষা প্রতিষ্ঠান যা বাংলাদেশে প্রচলিত উচ্চ শিক্ষার প্রতিষ্ঠান হিসেবে প্রতিনিধিত্ব করে। ব্যবস্থাপনা এবং আর্থিক কাঠামো দ্বারা বিভক্ত, ৩৭টি সরকারি বিশ্ববিদ্যালয়, ৯০টিরও বেশি বেসরকারি বিশ্ববিদ্যালয়, ২টি আন্তর্জাতিক বিশ্ববিদ্যালয়, ৩১টি বিশেষ কলেজ এবং ২টি বিশেষ বিশ্ববিদ্যালয় এর মধ্যে অন্তর্ভুক্ত। প্রধানত প্রযুক্তিগত গবেষণা, চিকিত্সাবিজ্ঞান গবেষণা, ব্যবসায় শিক্ষা এবং ইসলামিক স্টাডিজের জন্য বিশেষ বিশ্ববিদ্যালয় রয়েছে। শুধুমাত্র মহিলাদের জন্য রয়েছে দুইটি বেসরকারি বিশ্ববিদ্যালয়। বেশিরভাগ বিশ্ববিদ্যালয় বাংলাদেশের রাজধানী ঢাকা শহরে অবস্থিত।
জাতীয় বিশ্ববিদ্যালয়ের অধীভুক্ত দেশব্যাপী প্রায় ২,২৮৩টি কলেজ রয়েছে যা বিশ্বের মধ্যে বৃহত্তম (শিক্ষার্থীর দিক দিয়ে বিশ্বে পঞ্চম)। বাংলাদেশ উন্মুক্ত বিশ্ববিদ্যালয় দূরশিক্ষণ কোর্স পাঠদান কার্যক্রম পরিচালনা করে থাকে।
আন্তর্জাতিক বিশ্ববিদ্যালয়

একটি আন্তর্জাতিক বিশ্ববিদ্যালয় সাধারণত বহু দেশের সরকার কর্তৃক অর্থায়নকৃত এবং এর ফলে বিভিন্ন দেশের সরকারের কর্মকর্তাদের দ্বারা নিয়ন্ত্রিত হয়। এই বিশ্ববিদ্যালয়গুলি প্রায়শই আঞ্চলিক এবং আন্তর্জাতিক সংস্থার মাধ্যমে গঠিত হয়ে থাকে।
আন্তঃসরকারি এবং আন্তর্জাতিক বিশ্ববিদ্যালয়ের মধ্যে পার্থক্য আন্তঃসরকারি সংস্থা এবং আন্তর্জাতিক সংস্থার ন্যায় অণুরূপ। বরং আন্তর্জাতিক একটি উন্মুক্ত শব্দ, যখন আন্তঃসরকার বিশেষভাবে এই সত্যকে বোঝায় যে অংশগ্রহণকারী দল বা সদস্যরা সার্বভৌম রাষ্ট্র এবং আন্তঃসরকারি সংস্থা। ফলস্বরূপ, শুধুমাত্র আন্তঃসরকারি বিশ্ববিদ্যালয়গুলি আন্তর্জাতিক আইনের বিষয়।
"আন্তর্জাতিক বিশ্ববিদ্যালয়" উপাধিটি ('বিশ্বের বিশ্ববিদ্যালয়গুলির তালিকা'তে আঞ্চলিক/আন্তর্জাতিক বিভাগ) আন্তর্জাতিক বিশ্ববিদ্যালয়গুলির দ্বারা প্রয়োগ করা হয়েছে::
রাঙ্গামাটি বিজ্ঞান ও প্রযুক্তি বিশ্ববিদ্যালয়

রাঙ্গামাটি বিজ্ঞান ও প্রযুক্তি বিশ্ববিদ্যালয় বা রাবিপ্রবি বাংলাদেশের রাঙ্গামাটি জেলায় অবস্থিত একটি সরকারি বিশ্ববিদ্যালয়।
বাংলাদেশ সরকারের "রাঙ্গামাটি বিজ্ঞান ও প্রযুক্তি বিশ্ববিদ্যালয় আইন, ২০০১" অনুযায়ী বিশ্ববিদ্যালয়টি প্রতিষ্ঠা করা হয়। ২০১৪-২০১৫ শিক্ষাবর্ষে বিশ্ববিদ্যালয়ের শিক্ষাকার্যক্রম চালু হয়। ২০১৪-২০১৫ শিক্ষাবর্ষে বিশ্ববিদ্যালয়টি নানা ঝামেলায় দেরিতে কার্যক্রম শুরু করেছিল। শহরের শাহ উচ্চ বিদ্যালয়ের ২ টি কক্ষ ভাড়া নিয়ে ১০০ জন শিক্ষার্থী নিয়ে এই ইউনিভার্সিটির কার্যক্রম শুরু করা হয়। বিশ্ববিদ্যালয়ের স্থায়ী ক্যাম্পাসের জন্য ঝগড়াবিল মৌজার ৬৪ একর জমি অধিগ্রহণ করা হয়েছে। এই স্থানে একটি ২২৭ কোটি টাকা ব্যয়ে মাস্টার প্ল্যান তৈরি করে কাজ শুরু করা হবে। ৩০ সেপ্টেম্বর ২০১৯ সালে স্থায়ী ক্যাম্পাসে ক্লাস শুরু করা হয়।
নিম্নোক্ত ব্যক্তিবর্গ রাঙ্গামাটি বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে দায়িত্ব পালন করেন:
আইসিসি আন্তর্মহাদেশীয় কাপ

আইসিসি আন্তর্মহাদেশীয় কাপ () আন্তর্জাতিক ক্রিকেট কাউন্সিলের ক্রিকেট উন্নয়ন প্রকল্পের আওতায় অনুষ্ঠিত ক্রিকেট প্রতিযোগিতা। আইসিসি’র সহযোগী সদস্যদের একই মানের দলের বিপক্ষে প্রথম-শ্রেণীর ক্রিকেট খেলার উপযোগী পরিবেশ সৃষ্টি ও টেস্ট ক্রিকেট মর্যাদা প্রাপ্তিতে সহযোগিতার লক্ষ্যে এ প্রতিযোগিতার রূপরেখা প্রণয়ন করা হয়েছে। ক্ষেত্রভেদে এ প্রতিযোগিতায় আন্তর্জাতিক ক্রিকেট কাউন্সিলের ৮ থেকে ১৪টি সহযোগী দেশ অংশগ্রহণ করে।
অক্টোবর ২০১৮-এ, আইসিসি টুর্নামেন্টের পূর্ববর্তী সংস্করণগুলিতে প্রতিদ্বন্দ্বিতাকারী দলগুলির কাছ থেকে আগ্রহ প্রকাশের জন্য একটি আবেদনপত্র জারি করে। যাইহোক, যেহেতু তারপর থেকে নতুন সংস্করণ সংক্রান্ত আর কোনো খবর পাওয়া যায়নি, তাই টুর্নামেন্টের ভবিষ্যৎ নিয়ে সংশয় দেখা দিয়েছে। এপ্রিল ২০২১-এ, আইসিসি একদিনের আন্তর্জাতিক (ওডিআই) স্ট্যাটাস যুক্ত সহযোগী সদস্যদের মধ্যে এবং টেস্ট দলের মধ্যে বহু-দিনের ম্যাচের (প্রথম-শ্রেণী বা টেস্ট) সম্ভাবনা দেখেছিল যারা আইসিসি বিশ্ব টেস্ট চ্যাম্পিয়নশিপের অংশ নয়।
আইসিসি আন্তঃমহাদেশীয় কাপের উদ্বোধনী আসরের শেষ খেলা ২২ নভেম্বর, ২০০৪ তারিখে সংযুক্ত আরব আমিরাতের শারজায় অনুষ্ঠিত হয়। চূড়ান্ত খেলায় স্কটল্যান্ড ইনিংস ও ৮৪ রানের ব্যবধানে কানাডাকে বিশাল ব্যবধানে পরাজিত করে শিরোপা জয় করে। চারটি ভৌগোলিক অঞ্চল থেকে ১২ দলের অংশগ্রহণ ঘটে। চারটি গ্রুপে অন্তর্ভুক্ত ৩টি দল একে-অপরের বিপক্ষে একবার প্রতিদ্বন্দ্ব্বিতায় অবতীর্ণ হয়। প্রত্যেক গ্রুপের শীর্ষদল সেমি-ফাইনালে উত্তরণ ঘটায় ও বিজয়ী দুই দল ফাইনালে খেলার সুযোগ পায়। প্রতিযোগিতামূলক খেলায় অংশগ্রহণের লক্ষ্যে বোনাস পয়েন্ট ব্যবস্থা রাখা হয়।
জানুয়ারি, ২০১৪ সালে ভারত, অস্ট্রেলিয়া ও ইংল্যান্ডের ক্রিকেট বোর্ডগুলো এক জোট হলে আইসিসি ঘোষণা করতে বাধ্য হয় যে, প্রতিযোগিতার বিজয়ী দল টেস্টভূক্ত দেশগুলোর র‌্যাঙ্কিংয়ে সর্বনিম্নস্থান অধিকারী দলের বিপক্ষে ৪ টেস্ট খেলার সুযোগ লাভ করবে। কোন কারণে জয়লাভ করতে পারলে দলটি টেস্টভূক্ত দলের মর্যাদা পাবে।
উৎস: ইএসপিএন ক্রিকইনফো
২০০৯ সালে একটি দ্বিতীয় প্রতিযোগিতা, আন্তর্মহাদেশীয় শিল্ড, ২০০৯ বিশ্বকাপ বাছাইপর্বে ৭ম থেকে ১০ম স্থানে থাকা চারটি দলের জন্য চালু করা হয়েছিল। ম্যাচগুলো প্রথম-শ্রেণীর এবং নিয়ম ও পয়েন্ট পদ্ধতি আন্তর্মহাদেশীয় কাপের মতোই। আন্তর্মহাদেশীয় শিল্ডে সর্বশেষ ও একমাত্র আসরের দলগুলো হলো বারমুডা, নামিবিয়া, উগান্ডা এবং সংযুক্ত আরব আমিরাত। ২০১০ সালের ডিসেম্বরে আন্তর্মহাদেশীয় শিল্ড শেষ হওয়ার পর আইসিসি ঘোষণা করে যে এটি শিল্ড প্রতিযোগিতা বাতিল করবে এবং ২০০৭-০৮ মৌসুমের ৮ দলের ইন্টারকন্টিনেন্টাল কাপ ফরম্যাটে ফিরে আসবে। ফাইনালে নামিবিয়া সংযুক্ত আরব আমিরাতকে হারিয়ে শিরোপা জয়লাভ করে।
ভুলতা ইউনিয়ন

ভুলতা ইউনিয়ন বাংলাদেশের নারায়ণগঞ্জ জেলার রূপগঞ্জ উপজেলার একটি ইউনিয়ন। এর আয়তন ২৩৬৪ একর, জনসংখ্যা ৪১,৯৭৬ প্রায় এবং গ্রামের সংখ্যা ২৯টি। এর শিক্ষার হার ৫৬.২%। দায়িত্বরত চেয়ারম্যান ব্যারিস্টার আরিফুল হক ভূইয়া।
ভুলতা এলাকার গাউসিয়া মার্কেট দেশের অন্যতম বৃহত্তম পাইকারি ও খুচরা বিক্রির বাজার। শাড়ি, কাপড়, থান কাপড়, বোরকা, লুঙ্গি, থ্রি-পিস, ইলেকট্রনিক্স, মোবাইল, টেইলার্স, জুয়েলারি, কসমেটিকস ইত্যাদি পাইকারি ও খুচরা দোকানের বিশাল সমাহার এই মার্কেট। দেশের বিভিন্ন জেলা থেকে ব্যবসায়ী ও ক্রেতারা এখানে বাজার করতে আসেন।
গোলাকান্দাইল ইউনিয়ন

গোলাকান্দাইল ইউনিয়ন বাংলাদেশের নারায়ণগঞ্জ জেলার রূপগঞ্জ উপজেলার অন্তর্গত একটি ইউনিয়ন।
১৯৩০ সালে ব্রিটিশ সরকার রূপগঞ্জ উপজেলার বর্তমান গোলাকান্দাইল ইউনিয়ন পরিষদ এলাকাকে নিয়ে সব প্রথম গোলাকান্দাইল ইউনিয়ন বোর্ড গঠন করে পরবতীতে ১৯৪৮ সালে পাকিস্তান সরকার তার নাম পরিবতন করে ইউনিয়ন কাউন্সিল রাখে। তারপর আবার ১৯৬২ সালে গোলাকান্দাইল ইউনিয়নের আংশিক এলাকাকে পরিবর্তন করে নতুন করে গোলাকান্দাইল ইউনিয়ন গঠন করে। তখন গোলাকান্দাইল ইউনিয়নের সীমানা ছোট হয়ে যায় এবং এখানে ২৫ গ্রাম এবং ১২ টি মৌজা থাকে।
দাউদপুর ইউনিয়ন, রূপগঞ্জ

দাউদপুর ইউনিয়ন বাংলাদেশের নারায়ণগঞ্জ জেলার রূপগঞ্জ উপজেলার একটি ইউনিয়ন।
এটি রাজধানীর খুবই নিকটবর্তী দেশের ২য় বৃহত্তর উপজেলা রূপগঞ্জের একটি ইউনিয়ন। 
এ ইউনিয়ন এর উত্তর দিকে গাজীপুর জেলা,পূর্ব দিকে নরসিংদী ও দক্ষিণ পশ্চিম দিকে ঢাকা অবস্থিত।
রূপগঞ্জ ইউনিয়ন

রূপগঞ্জ ইউনিয়ন বাংলাদেশের নারায়ণগঞ্জ জেলার রূপগঞ্জ থানার অন্তর্গত একটি ইউনিয়ন।
রাজধানী ঢাকার উত্তর পশ্পিম দিকে স্রোতস্বীনী শীতলক্ষ্যার দুই তীরের বিসত্মীর্ণ এলাকা জুড়ে গড়ে উঠা জনপদ নারায়ণগঞ্জ জেলার রূপগঞ্জ উপজেলার রূপগঞ্জ ইউনিয়ন।
‘‘রূপগঞ্জ’’ নামকরণের সঠিক ইতিহাস আজও অজানা। তবে পটুয়ার নিখুত তুলির অাঁচড়ে পটে অাঁকা ছবির মত নদী, গিরি, বনরাজী বেষ্টিত দিগমত্ম জোড়া সবুজ মাঠের নৈসর্গের মহা সমারোহে মুগ্ধ হয়ে কোন প্রকৃতি প্রেমী, সৌন্দর্য পিয়াসী ভাবুক পর্যটক এ এলাকা দর্শনে বিমোহিত হয়ে বিমুগ্ধ চিত্তে আনমনে হয়তো বলে ফেলেছিলেন-‘‘রূপগঞ্
আয়তন:- ২৯,২১ বর্গ কিলোমিটার। 
৩৩ টি। মৌজা:- ২৩টি। 
ধান, পাট, আখ, আম, জাম, কাঁঠাল, পেয়ারা ইত্যাদি।
রূপগঞ্জ ইউনিয়নের মোট জনসংখ্যা:- ৬৩,২২৬ প্রায়
স্বাস্থ্য কমপেস্নক্স:- ১টি। 
কমিউনিটি ক্লিনিক:- ৫টি। 
চ্যারিটেবল ডিসপেন্সারী:- ১টি। 
ডায়গনস্টি সেন্টার:- ১টি। 
উচ্চ মাধ্যমিক বিদ্যালয়(জুনিয়র-২টি) :- ৭টি। 
শিল্প কারখানা :- ২ টি। 
মাদ্রাসা:- ১টি। 
সরকারী প্রাথমিক বিদ্যালয়:- ১০টি। 
রেজিঃ প্রাথমিক বিদ্যালয়:- ৩টি। 
কমিউনিটি প্রাথমিক বিদ্যালয়:- ৩টি। 
কিন্টারগার্ডেন:- ৭টি। 
ডাকঘর:- ৩টি। 
থানা:- ১টি। 
ইউনিয়ন ভূমি অফিস:- ১টি। 
সাব- রেজিষ্ট্রী অফিস:- ২টি (পূর্ব, পশ্চিম) । 
ব্যাংক:- 4 টি (কৃষি ব্যাংক, গ্রামীন ব্যাংক, যমুনা ব্যাংক, এনআরবিসি ব্যাংক) 
এনজিও:- ৪টি (আশা, ব্রাক, কারিতাস ও এস,এস,এস) 
হাট-বাজার:- ৬টি। 
ব্রীজ:- ১১টি। 
ফেরীঘাট:- ১ টি। 
রূপগঞ্জ ইউনিয়নে পূর্বচাল উপশহর সিটি অফিস:- ১ টি। 
কালভার্ট:- ৫টি। 
ব্রিক ফিল্ড:- ২টি। 
মসজিদ:- ৮৫টি। 
মন্দির:- ৭টি। 
ঈদগাহ:- ৯টি। 
কবরসত্মান:- ৮টি। 
সিনেমা হল:- ১টি।
রূপগঞ্জ বিল, পূর্বাচল লেক, শীতলক্ষা নদী,
মোতি মসজিদ (আগ্রা দুর্গ)

আগ্রার মোতি মসজিদ () সম্রাট শাহজাহান নির্মাণ করেন। এটি আগ্রা দুর্গে অবস্থিত। শাহজাহানের শাসনামলে মুঘল স্থাপত্য তার স্বর্ণযুগে প্রবেশ করে। মুক্তার মত দ্যুতির জন্য এই মসজিদের নাম মোতি মসজিদ হয়েছে। এটি ১৭ শতকে নির্মিত হয় । ইউনেস্কো ওয়ার্ল্ড হেরিটেজ সাইট-একে বিশ্ব ঐতিহ্য হিসেবে স্বীকৃতি দিয়েছে । মসজিদটি সম্পূর্ণরূপে সাদা মার্বেল দিয়ে তৈরি।
আগ্রা ফোর্টের আধুনিক সংস্করণটি মূলত শাহজাহানের কাছে ঋণী, যিনি আগ্রা ফোর্টের মধ্যে বেশ কয়েকটি অবকাঠামো ভেঙে দিয়েছিলেন এবং যাতে তিনি মার্বেল পাথর সংযুক্ত করেন । মতি মসজিদ ছিল তেমনই একটি স্থাপনা । মসজিদটি ১৬৪৬-১৬৫৩ সালে নির্মিত হয়েছিল, যা তার অন্যান্য আগ্রা ফোর্টের অবদানের তুলনায় উল্লেখযোগ্যতার পর্যায়ে পড়ে ছিল (এগুলো ১৬২৭ সালে শুরু হয়েছিল, তার প্রথম রাজত্বের বছর, এবং এটি ১৬৩৮ সালে শেষ হয়েছিল)। মুঘলদের বাসস্থান শাহজাহানাবাদ স্থানান্তরিত হওয়ার পাঁচ বছর পর ১৬৫৩ সালে মসজিদটির নির্মাণ কাজ শেষ হয়। শাহজাহান যখন মসজিদটি সমাপ্তির পরে পরিদর্শন করেন, তখন তিনি এই কাঠামো দেখে এতটাই মুগ্ধ হন যে তিনি দুই বছর পরে ফিরে আসেন তার দুই ছেলেকে দেখাতে। 
মসজিদ কমপ্লেক্সটি, একটি উঁচু চূড়ার উপর নির্মিত, দুর্গের উঠানের উত্তরে অবস্থিত একটি প্রাচীর ঘেরা। এটি পূর্ব-পশ্চিম দিকে অবস্থিত এবং যমুনা নদীর কাছাকাছি। দেয়ালের বাইরের অংশটি লাল বেলেপাথরে আবৃত, আর ভিতরে মার্বেল দ্বারা আবৃত। প্রতিটি প্রাচীরের মাঝখানে একটি উচ্চ প্রবেশপথ আছে; পূর্ব দিকেরটি প্রধান প্রবেশদ্বার হিসেবে ব্যবহৃত হয়।
ঘেরের দেয়ালের ভিতরে একটি প্রায় বর্গাকার উঠোন রয়েছে যেটি উত্তর, দক্ষিণ এবং পূর্ব প্রান্তে তোরণ দ্বারা সারিবদ্ধ। উঠানের মাঝখানে একটি অযু খানা রয়েছে।
পশ্চিম প্রান্তে প্রধান প্রার্থনা হল রয়েছে, এখানে একটি বে (স্থাপত্য) আইল কাঠামো যা বারো-পার্শ্বযুক্ত স্তম্ভ দ্বারা গঠিত। হলের সম্মুখভাগে সাতটি প্রবেশপথ রয়েছে, যেখানে ছাদে তিনটি গম্বুজ এবং বেশ কয়েকটি "ছত্রী" রয়েছে হলের সামনের অংশটি একটি গভীর "ছাজ্জা" (ইভ) দ্বারা ছায়াযুক্ত যার নিচে কালো মার্বেলে পার্সিয়ান শিলালিপি রয়েছে। শিলালিপিগুলি শাহজাহান এবং মতি মসজিদকে মহিমান্বিত করার জন্য বিশেষ গুরুত্ব বহন করে। প্রার্থনা হলের অভ্যন্তরে খুব বেশি সাজসজ্জা নেই বললে চলে; আশের উল্লেখ করেছেন যে অলঙ্কৃত মার্বেল ব্যবহার শাহজাহানের ব্যক্তিগত ধর্মীয় স্থাপত্যের বৈশিষ্ট্য।
মতি মসজিদটি, আজমীর শরীফ দরগাহ যেটি শাহ জাহান পূর্বে নির্মাণ করেছিলেন মার্বেল পাথর দিয়ে একটি জামাতের মসজিদ হিসেবে মতি মসজিদ বলতে গেলে তার থেকেও অনেক বেশি সুন্দর দেখায়।
মোতি মসজিদ (লাহোর দুর্গ)

লাহোরের মোতি মসজিদ (পাঞ্জাবি, ) ১৭শ শতাব্দীতে লাহোর দুর্গের ভেতর নির্মিত হয়। সম্রাট শাহজাহান এই মসজিদ নির্মাণ করেন। এটি মার্বেল পাথরে নির্মিত। মসজিদটি লাহোর দুর্গের পশ্চিম পাশে আলমগিরি গেটের কাছে অবস্থিত।
উর্দু ভাষায় মোতি অর্থ মুক্তা। মুঘল সম্রটরা বিভিন্ন মসজিদ রত্নের নামে নামকরণ করতেন। মোতি মসজিদ তন্মধ্যে অন্যতম।
মুঘল সাম্রাজ্যের অবনতির পর শিখ শাসক রণজিৎ সিঙের সময় এই মসজিদটি জোরপূর্বক একটি শিখ মন্দিরে রূপান্তরিত করা হয় এবং নাম দেয়া হয় মোতি মন্দির। রণজিৎ সিং পরে মসজিদকে রাষ্ট্রীয় কোষাগার হিসেবে ব্যবহার শুরু করেন। ১৮৪৯ সালে ব্রিটিশরা পাঞ্জাব দখল করে নিলে মূল্যবান পাথর বস্তাবন্দী অবস্থায় পাওয়া যায়। পরবর্তীতে স্থাপনাটি পুনরায় মসজিদ হিসেবে ব্যবহার শুরু হয়।
মসজিদটি শাহজাহানের সময়কার মুঘল স্থাপত্যরীতিতে নির্মিত হয়েছে। এটি সম্পূর্ণরূপে মার্বেল নির্মিত।
বাংলাদেশ ও দক্ষিণ আফ্রিকার মধ্যকার টেস্ট ম্যাচের তালিকা

বাংলাদেশ এবং দক্ষিণ আফ্রিকা ক্রিকেট দল ২০০২ সাল থেকে অদ্যাবধি একে-অপরের বিরুদ্ধে টেস্ট ক্রিকেটে অংশগ্রহণ করে আসছে। দল দুইটি মে, ২০১৫ তারিখ পর্যন্ত মোট আটটি টেস্টে একে-অপরের মুখোমুখি হয়। তন্মধ্যে বাংলাদেশ কোন টেস্টেই জয় পায়নি কিংবা ড্র করতে সক্ষম পারেনি। বাদ-বাকী ৮টি খেলাতেই দক্ষিণ আফ্রিকা দল জয়ী হয়েছে।
১৬ মে, ২০১৫ তারিখ পর্যন্ত বাংলাদেশ-দক্ষিণ আফ্রিকার মধ্যকার টেস্টের তালিকার বিবরণ নিম্নরূপ:
দানিশ কানেরিয়া

দানিশ প্রভা শঙ্কর কানেরিয়া (১৬ ডিসেম্বর, ১৯৮০) সিন্ধু প্রদেশের করাচিতে জন্মগ্রহণকারী ও মারোয়াড়ি হিন্দু বংশোদ্ভূত সাবেক পাকিস্তানি ক্রিকেটার। ২০০০ থেকে ২০১০ সালের মধ্যবর্তী সময়কালে পাকিস্তান ক্রিকেট দলের অন্যতম সদস্য ছিলেন দানিশ কানেরিয়া।
সেরা পাকিস্তানি লেগ স্পিন বোলারদের মধ্যে তিনি অন্যতম। গুগলি বল নিক্ষেপ করে সুনাম কুড়িয়েছেন। পাকিস্তানের টেস্ট ক্রিকেটের ইতিহাসে সর্বাধিক উইকেট লাভকারী স্পিন বোলার তিনি। এছাড়াও, ওয়াসিম আকরাম, ওয়াকার ইউনুস ও ইমরান খানের পর চতুর্থ সর্বোচ্চ টেস্ট উইকেট লাভকারী তিনি।
পাকিস্তান ক্রিকেট দলে দ্বিতীয় হিন্দু হিসেবে পাকিস্তান ক্রিকেট দলের প্রতিনিধিত্ব করেন। অনিল দলপতের পর দ্বিতীয় ও সর্বমোট সাত অ-মুসলিম ক্রিকেটারদের একজন হিসেবে তার ক্রিকেট খেলায় অংশগ্রহণ।
১৯ বছর বয়সে নভেম্বর, ২০০০ সালে ফয়সালাবাদে অনুষ্ঠিত ইংল্যান্ডের বিপক্ষে খেলার মাধ্যমে তার টেস্ট অভিষেক ঘটে। ২০০১-০২ মৌসুমে অনুষ্ঠিত এশিয়ান টেস্ট চ্যাম্পিয়নশীপে পাকিস্তানে বাংলাদেশ দলের সফরকালীন দুইবার ৬ উইকেট পান। তার অসামান্য ক্রীড়ানৈপুণ্যে দল খেলায় জয় পায় ও তিনি ম্যান অব দ্য ম্যাচের পুরস্কার লাভ করেন। জানুয়ারি, ২০০২ সালে বাংলাদেশের বিপক্ষে ৭/৭৭ লাভ করে দলকে জয় এনে দেন ও ম্যান অব দ্য ম্যাচের পুরস্কার লাভ করেন। এটিই তার নিজস্ব সেরা বোলিং পরিসংখ্যান। অক্টোবর, ২০০৪ সালে করাচিতে শ্রীলঙ্কার বিপক্ষে খেলায় ১০ উইকেট শিকার করেন। তন্মধ্যে দ্বিতীয় ইনিংসে ৭/১০৯ নিলে পাকিস্তান ৬ উইকেটে জয় পায়। এছাড়াও ওয়েস্ট ইন্ডিজ, ইংল্যান্ড এবং ভারতের বিপক্ষে টেস্ট জয়ে তিনি গুরুত্বপূর্ণ ভূমিকা রেখেছিলেন। ডিসেম্বর, ২০০৯ সালে নেপিয়ারে নিউজিল্যান্ডের বিপক্ষ প্রথম ইনিংসে ৭/১৬৮ লাভ করেন। তবে খেলাটি ড্রয়ে পরিণত হয়েছিল। এরপর থেকে পাকিস্তানের পক্ষে খেলার সুযোগ পাননি।
একদিনের আন্তর্জাতিকে তেমন সফলতা লাভ করেননি কানেরিয়া। একদিনের আন্তর্জাতিকে ওভার প্রতি ৪.৮-এর কম প্রদান করেছেন। ২০০৩ সালে শ্রীলঙ্কায় অনুষ্ঠিত খেলায় নিউজিল্যান্ডের বিপক্ষে তিনি তার সেরা বোলিং করেন। এর পরপরই শারজায় জিম্বাবুয়ের বিপক্ষে সাফল্য লাভ করেছিলেন।
২০০৫ সালে ইংল্যান্ডের কাউন্টি ক্রিকেটে এসেক্সের পক্ষে খেলেন। চ্যাম্পিয়নশীপের সাত খেলায় ৩২ উইকেট পান। কিন্তু ২০০৬ সালে পাকিস্তানের ইংল্যান্ড সফরের জন্য কাউন্টি ক্রিকেটে অংশ নিতে পারেননি। পরের মৌসুমেই ২০০৭ সালে সকল ধরনের ক্রিকেটে এসেক্সের পক্ষে ১০৭ উইকেট পান। ২০০৮ সালেও তিনি এসেক্সের হয়ে খেলেন। কিন্তু স্ত্রীর দ্বিতীয় সন্তান প্রসবের কারণে আর খেলতে পারেননি।
মে, ২০১০ সালে খেলা গড়াপেটার সাথে জড়িত থাকার কারণে তাকে গ্রেফতার করা হয়। সেপ্টেম্বর, ২০০৯ সালে ন্যাটওয়েস্ট প্রো৪০ প্রতিযোগিতায় এসেক্সের জয়ের সাথে গড়াপেটার যোগসূত্র ছিল বলে জানা যায়। সেপ্টেম্বর, ২০১০ সালে পুলিশের কাছ থেকে তদন্ত প্রতিবেদনে তার সম্পর্কহীনতার কথা জানানো হয়। দক্ষিণ আফ্রিকার বিপক্ষে দুই টেস্টের সিরিজে খেলার জন্য মনোনীত হলেও পিসিবি তার নাম প্রত্যাহার করে নেয়। এরজন্য তারা কোন কারণ উপস্থাপন করেনি।
ক্রিকেট খেলায় পাতানো খেলার অভিযোগে ইংল্যান্ড এবং ওয়েলস ক্রিকেট বোর্ড (ইসিবি) তাকে আজীবন নিষেধাজ্ঞা প্রদান করে। পরবর্তীতে এ নিষেধাজ্ঞার বিপরীতে আবেদন করলেও জুলাই, ২০১৩ সালে তার এ আবেদন নাকচ হয়ে যায়।
ব্যক্তিগত জীবনে বিবাহিত তিনি। ২০০৯ সালে ‘ধর্মিতা কানেরিয়া’র সাথে বৈবাহিক সম্পর্ক স্থাপন করেন। তাদের সংসারে পরিসা কানেরিয়া নাম্নী কন্যা ও দানিশ কানেরিয়া জুনিয়র নামে এক পুত্র সন্তান রয়েছে।
পাকিস্তানি টেস্ট দলের সাবেক উইকেট-রক্ষক অনিল দলপত সম্পর্কে তার কাকাতো ভাই হন।
লাল সমুদ্র সৈকত

লাল সমুদ্র সৈকত () হচ্ছে চীনের দাওয়া এলাকার (大洼县) পাঞ্জিনের (盘锦市), লিয়াওনিং-এ অবস্থিত Chenopodiaceae পরিবারের "Suaeda salsa" (碱蓬草) নামের একটি লাল উদ্ভিদের জন্য বিখ্যাত সমুদ্রসৈকত। চীনের উত্তর অঞ্চলে এই সমুদ্র সৈকত। এটা বিশ্বের সব থেকে বড় এবং সংরক্ষিত নিম্নাঞ্চল যা কিনা সারা বছরই জলের নিচে থাকে। লাল রঙের সামুদ্রিক ঘাস এবং আগাছায় সম্পূর্ণ সৈকত আবৃত হয়ে আছে। কিছু দূর্লভ ঘাস এবং প্রাণী এখানে পাওয়া যায় যা বিশ্বের আর কোথাও দেখা মিলে না। এখানকার ঘাসগুলো লাল হওয়ার অন্যতম কারণ হল এই জায়গার অত্যধিক লবনাক্ততা এবং মাটির মধ্যে ক্ষারের পরিমাণের ব্যাপকতা। শতাধিক বর্গ কিলোমিটার এলাকা জুড়ে আছে এই লাল রঙের আগাছা বা ঘাস যা কিনা এই সমুদ্র সৈকতকে দিয়েছে এক অপরূপ সৈন্দর্য।
এটি এশিয়ার সবচেয়ে বড় লাল জলাশয় এই কারণেই এটি চীনদেশের অন্যতম পর্যটন স্পটে পরিণত হয়েছে। এখানে সেপ্টেম্বর মাসে সর্বাধিক পর্যটক আসে কারণ এ সময় সব থেকে বেশি এলাকা জুড়ে থাকে এই লাল রঙে রাঙানো ঘাস। এখানে উল্লেখযোগ্য কিছু পাখি পাওয়া যায়। যেমন, লাল মুকুট বক এবং সাউন্ডারস গাল নামের দুটি পাখির আবাসস্থল।
বিজয় সেন

বিজয় সেন ছিলেন সেন রাজবংশের প্রকৃত প্রতিষ্ঠাতা। তার পিতা হেমন্ত সেনের প্রতিষ্ঠিত ক্ষুদ্র সেন রাজ্যকে তিনি পরাক্রমশালী সম্রাজ্যে পরিনত করেন। তিনি ১০৯৭ থেকে ১১৬০ খ্রীস্টাব্দ পর্যন্ত বাংলায় রাজত্ব করেন। তার প্রতিষ্ঠিত সেন বংশ ১০০ বছর পর্যন্ত টিকে ছিল। বিজয় সেনের বংশধরগন দক্ষিণবঙ্গের কর্ণসুবর্ণ থেকে গৌড়ে এসেছিলেন। তিনি সূর বংশীয় রাজকন্যা বিলাশদেবীকে বিয়ে করেছিলেন।
বিজয় সেন পাল বংশের শেষ রাজাদের দূর্বলতার পূর্ণ সুযোগ নেন। সন্ধ্যাকর নন্দী রচিত ‘রামচরিতম’ এ তার রাজত্বকালের উল্লেখ পাওয়া যায়। বিবাহসূত্রে সূর রাজ বংশের সাথে তার সুসম্পর্ক ছিল। এছাড়া উড়িষ্যার শাসক অনন্তবর্মণ এর সাথেও তার সামরিক মৈত্রী চুক্তি হয়েছিল। এই দুইটি বিষয় তাকে সেন সম্রাজ্য বিস্তারে সাহায্য করে। বিজয় সেন বর্মণ, ভিরা, রাগভ প্রভৃতি রাজন্যবর্গকে পরাজিত করেন। দেওপাড়া শীলালিপি থেকে পাওয়া যায় যে বিজয় সেন কামরুপ ও কলিঙ্গ জয় করার লক্ষ্যে যুদ্ধ করেছিলেন। এরপর সম্ভবত উত্তর বিহারের কিছু অংশও অধিকার করে নেন। বিজয় সেন পাল রাজবংশের শেষ রাজা মদন পালকে তার রাজধানী গৌড় থেকে বিতাড়িত করেন। মদন পাল উত্তর বঙ্গে পলায়ন করেন। এবং পরবর্তী আট বছর সেখানে পাল বংশের শাসন কায়েম রাখেন। ১১৫২-৫৩ খ্রীস্টাব্দে মদন পালের মৃত্যুর পর বিজয় সেন সমগ্র উত্তরবঙ্গ অধিকার করে নেন। ১২ শতাব্দিতে তিনি বঙ্গ (দক্ষিণ বাংলা) আক্রমণ করেন। এবং বর্মনদের রাজধানী বিক্রমপুর অধিকার করে নেন।
১১৬০ খ্রীস্টাব্দে ৬২ বছরের দীর্ঘ রাজাত্বকালের অবসানের পর বিজয় সেন মারা যান।
গোকর্ণী

গোকর্ণী ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মগরাহাট থানার অন্তর্গত অন্যতম একটি গ্রাম। গ্রামটি মূলত গোকর্নী গ্রাম পঞ্চায়েতের অন্তর্গত একটি গুরুত্বপূর্ন এলাকা। গোকর্নী মূলত বেশ কয়েকটি এলাকা নিয়ে গড়ে উঠেছে। নারিকেলডাঙ্গা, দুলালপুর, মাখালিয়া, হংসগেরিয়া, রায়নগর, রামনগর, বেনীপুর, মধ্য গোকর্নি ও পশ্চিম গোকর্নী এই কয়টি অঞ্চল নিয়ে গোকর্নি গ্রাম গড়ে উঠেছে। এই গ্রামে একটি স্বাস্থ্যকেন্দ্র আছে এবং গ্রামীণ ব্যাংকও রয়েছে। এই গ্রাম প্রাকৃতিক দিক থেকেও অপরূপ। এই গ্রাম মূলত উনবিংশ শতাব্দীতে নির্মিত রামসিতা মন্দিরের জন্য বিশেষভাবে খ্যাত। এই গ্রামের অন্যতম দর্শনীয় স্থানগুলি হল- রামসিতা মন্দির , গোকর্নী বাজার , হ্্সগেরিয়া শ্মশান , দত্তপাড়া স্নানের ঘাট, বাবাঠাকুর তলা, শীতলা মন্দির , বটতলা ইত্যাদি। গ্রামটিতে একটি গ্রন্থাগারও রয়েছে। এবং একটি গ্রামীণ পোষ্ট অফিসও রয়েছে। দুঃখের বিষয় হলো এই যে, গ্রামের যোগাযোগ ব্যবস্থার অবস্থা খুবই বেহাল। সর্বোপরি এটি একটি ঐতিহ্যবাহী প্রগতিশীল গ্রাম। এই গ্রামের মানুষদের অধিকাংশেরই জীবিকা হল কৃষিকাজ। খুবই অল্প পরিমাণ মানুষ চাকুরীর সঙ্গে যুক্ত। এই গোকর্নী মূলত পেয়ারা চাষের জন্য এবং নলেন গুড়ের জন্য বিখ্যাত। এই গ্রাম শিয়ালদহ- ডায়মন্ড হারবার লাইনের উত্তর রাধানগর স্টেশনের সঙ্গে যুক্ত। গ্রামে একটি প্রাথমিক শিক্ষাকেন্দ্র আছে কিন্তু কোনো উচ্চ শিক্ষার ব্যবস্থা নেই। গ্রামের মূল রাস্তাটির অবস্থা বর্তমানে খুবই খারাপ এবং বেহাল। প্রশাসনকে অতি সত্ত্বর কিছু ব্যাবস্থা নিতে হবে।
ঊনবিংশ শতাব্দীর শেষার্ধে ১২ ফুট ৭ ইঞ্চি X ১২ ফুট ৭ ইঞ্চি মাপের ও ২৮ ফুট উচ্চতার পূর্বমুখী অলিন্দবিহীন আটচালা শিবমন্দির নির্মিত হয়। ৭ ফুট X ৭ ফুট মাপের গর্ভগৃহের ছাদ গম্বুজাকৃবিশিষ্ট। মন্দিরটি নির্মাণে ২১ X ১২ X ৫ ঘন সেন্টিমিটার মাপের পাতলা ইট ব্যবহৃত হয়েছে। এটি গোকর্নী গ্রামের অন্তর্গত দত্ত পাড়ায় অবস্থিত। এর সংলগ্ন একটি বিশাল স্নানের ঘাট আছে যেটি দত্তপাড়া স্নানের ঘাট নামে পরিচিত। এটি গোকর্নী গ্রামের অন্যতম ঐতিহ্যবাহী স্থান। এটি মূলত দত্ত বংশের পূর্বপুরুষদের দ্বারা নির্মিত। এর পাশাপাশি প্রত্যেক বছর আটচালাতে দুর্গাপুজো হয়। এটি গোকর্নী গ্রামের প্রাচীনতম দুর্গোৎসব রূপে বিবেচিত হয় । এটি কবে শুরু হয়েছিল সেই সম্বন্ধে বিশেষ কিছু জানা যায় না তবে, এটি হল অন্যতম বনেদি বাড়ির পুজো। একচালার প্রতিমাতে, ষষ্ঠীর দিন বোধন হয় এবং দশমীর দিন পুজো সমাপ্ত হয়।
সম্প্রতি আম্ফানে আটচালাটি ভীষণভাবে ক্ষতিগ্রস্ত হয় কিন্তু, তা সত্ত্বেও বর্তমানে এটি স্ব মহিমায় উজ্জ্বল হয়ে রয়েছে।
গুমুকবেড়িয়া

গুমুকবেড়িয়া ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার কুলপী থানার অন্তর্গত একটি গ্রাম। ঊনবিংশ শতাব্দীতে নির্মিত রাসমঞ্চ এই গ্রামের উল্লেখযোগ্য পুরাকীর্তি।
ঊনবিংশ শতাব্দীর প্রথমার্ধে গুমুকবেড়িয়ার স্থানীয় নস্কর পরিবার একটি নবরত্ন আটকোণা প্রতিষ্ঠালিপিহীন রাসমঞ্চ নির্মাণ করেন। ভূপৃষ্ঠ থেকে ৭ ফুট উচ্চ ৮ ফুট ৪ ইঞ্চি দৈর্ঘ্যযুক্ত বাহুবিশিষ্ট আটকোণা ভিত্তিভূমির ওপরে নির্মিত রাসমঞ্চটির প্রতিটি বাহুর দৈর্ঘ্য ৫ ফুট ১১ ইঞ্চি ও উচ্চতা ৩৫ ফুট। স্থাপত্যটি নির্মাণে ২৫ X ১২ X ৫ ঘন সেন্টিমিটার মাপের পাতলা ইট ব্যবহৃত হয়েছে। এই স্থাপত্যে অর্ধগোলাকার খিলানযুক্ত মোট আটটি প্রবেশপথ রয়েছে। তিনটি করে টাস্কান রীতির খর্বাকার স্তম্ভ প্রবেশপথগুলির উভয়দিকে থেকে সেগুলির ভার বহন করেছে। প্রতি দুইটি খিলানের মাঝের দেওয়ালে আয়নিক ক্যাপিটাল যুক্ত একটি করে উচ্চ স্তম্ভ অবস্থিত, যার ওপরে কার্নিশের মাথায় একটি করে মোট আটটি ছোট রত্ন অবস্থিত। রাসমঞ্চের কেন্দ্রে একই আকৃতির কিন্তু আকারে বড় আরেকটি রত্ন অবস্থিত। এই নয়টি রত্ন প্রতিটিই রাসমঞ্চের ক্ষুদ্র সংস্করণ।
গোকুলনগর, দক্ষিণ চব্বিশ পরগনা

গোকুলনগর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মন্দিরবাজার থানার অন্তর্গত একটি গ্রাম। ঊনবিংশ শতাব্দীতে নির্মিত আটচালা নন্দদুলাল মন্দির এই গ্রামের উল্লেখযোগ্য পুরাকীর্তি।
ঊনবিংশ শতাব্দীর প্রথমার্ধে ১৮ ফুট ৪ ইঞ্চি X ১৭ ফুট মাপের ও ৩৫ ফুট উচ্চতার পশ্চিমমুখী ত্রিখিলান আটচালা নন্দদুলাল মন্দির নির্মিত হয়। পূর্বে মন্দিরের চারটি অলিন্দ থাকলেও বর্তমানে শুধুমাত্রে পশ্চিম বারান্দাটি অবশিষ্ট রয়েছে। মন্দিরের গর্ভগৃহের ছাদ গম্বুজাকৃবিশিষ্ট।
হরচন্দ্র ঘোষ

হরচন্দ্র ঘোষ () (২৩ জুলাই, ১৮০৮ - ৩ ডিসেম্বর, ১৮৬৮) উনিশ শতকের বাঙালি জজ। তিনি ডিরোজিওর শিষ্যরূপে হিন্দু কলেজে শিক্ষাপ্রাপ্ত হন। লর্ড উইলিয়াম বেন্টিঙ্ক তাকে গভর্নর জেনারেলের দেওয়ানের পদ দিতে চাইলে তিনি তা গ্রহণে অসম্মত হন। পরে নতুন-সৃষ্ট মুনসেফের পদ পান। এক বছরের মধ্যে বাঁকুড়ার মুনসেফ থেকে হুগলীর সদর আমিন হন। ১৮৪৪ সালে প্রধান সদর আমিন হয়ে চব্বিশ পরগণায় বদলি হয়ে আসেন। ১৮৫২ সালে কলকাতা পুলিশ কোর্টের জুনিয়র ম্যাজিস্ট্রেট এবং ১৮৫৪ সালে কলকাতা ছোট আদালতের জজের পদ পান এবং ১৮৬৮ সাল পর্যন্ত দায়িত্ব পালন করেন। এ পদে তিনিই প্রথম বাঙালি। তিনি বাঁকুড়া ও শুরশুনায় দুটি স্কুল স্থাপন করেন। বেথুন স্কুল কমিটির সভ্য ও 'রায়বাহাদুর' উপাধি ভূষিত ছিলেন। স্মৃতিরক্ষা কমিটি কর্তৃক স্থাপিত (১৮৭৬) তার মর্মরমূর্তি ছোট আদালতের প্রাঙ্গণে বর্তমান আছে। তার পুত্র রায়বাহাদুর জ্ঞানেন্দ্র চন্দ্র কলকাতা বিশ্ববিদ্যালয় ও অন্যান্য শিক্ষা প্রতিষ্ঠানে বহু লক্ষ টাকা দান করেছিলেন। কালীপ্রসন্ন সিংহর পিতা নন্দলালের মৃত্যুর পর তিনি তাঁর অভিভাবক হন। কালীপ্রসন্নকে জ্ঞাতিদের বিরুদ্ধে মোকদ্দমা লড়তে সাহায্য করেন।
২০১৫ জিম্বাবুয়ে ক্রিকেট দলের পাকিস্তান সফর

জিম্বাবুয়ে ক্রিকেট দল পূর্ব-নির্ধারিত সময়সূচী মোতাবেক ১৯-৩১ মে, ২০১৫ তারিখ পর্যন্ত পাকিস্তান সফর করে। এ সফরে জিম্বাবুয়ে দল পাকিস্তানের বিপক্ষে ৩টি একদিনের আন্তর্জাতিক (ওডিআই) এবং ২টি টুয়েন্টি২০ আন্তর্জাতিকে (টি২০আই) প্রতিদ্বন্দ্বিতায় অবতীর্ণ হয়। সবগুলো খেলাই লাহোরের গাদ্দাফি স্টেডিয়ামে অনুষ্ঠিত হয়েছে। ২০০৯ সালে শ্রীলঙ্কা ক্রিকেট দলের উপর বর্বোরোচিত আক্রমণের পর এটিই হচ্ছে টেস্টভূক্ত দলগুলোর মধ্যে প্রথম সফর। টুয়েন্টি২০ আন্তর্জাতিকের সিরিজে ২-০ ব্যবধান জয়ের পর পাকিস্তান দল ৩ খেলার ওডিআই সিরিজে ২-০ ব্যবধানে জয় পায়। তন্মধ্যে তৃতীয় ওডিআইয়ে বৃষ্টির কারণে ফলাফল হয়নি। এরফলে দুই বছর পর পাকিস্তান প্রথমবারের মতো ওডিআই সিরিজ জয়লাভে সক্ষম হয়। পাকিস্তানের একদিনের আন্তর্জাতিক দলের অধিনায়ক আজহার আলী’র মতে, "অনেকগুলো কারণে এ সিরিজটি গুরুত্বপূর্ণ। তন্মধ্যে, আমাদের অনেকেই পাকিস্তানে কখনো খেলেননি। এ জয়ের ফলে আমাদের মধ্যে আত্মবিশ্বাস জন্মেছে।"
বেশকিছুসংখ্যক জিম্বাবুয়ের ক্রিকেটার পাকিস্তান ভ্রমণে তাদের নিরাপত্তার বিষয় নিয়ে উদ্বেগ প্রকাশ করলেও সফরে রাজী হয়েছেন। পাকিস্তানের অধিনায়ক মিসবাহ-উল-হক এ সফরকে সমর্থক, খেলোয়াড় ও পিসিবি কর্মকর্তাদের বিজয়রূপে আখ্যায়িত করেন। ফিকা’র নির্বাহী সভাপতি টনি আইরিশ বলেন যে, ‘সফর চালিয়ে যাবার ব্যাপারে আমরা খেলোয়াড়সহ খেলা পরিচালনাকারী কর্মকর্তাদের নিরাপত্তার বিষয়ে নিশ্চয়তা লাভের বিষয়টি খতিয়ে দেখব।’ এ বিষয়ে আইসিসি ঘোষণা করে যে, নিরাপত্তার বিষয়ে প্রতিবেদনের জন্য অপেক্ষা করা হচ্ছে। প্রতিবেদনের উপরই কর্মকর্তা প্রেরণের বিষয় নির্ভর করবে। কোন কারণে কর্মকর্তা প্রেরণ করা না হলে পিসিবি তাদের নিজস্ব কর্মকর্তার মাধ্যমে খেলা পরিচালনা করবে।
জিম্বাবুয়ে ক্রিকেট (জেডসি) তাদের নিজ সরকারের সাথে নিরাপত্তার বিষয়ে কথা বলেছে। ১৪ মে, ২০১৫ তারিখে জেডসি সফর স্থগিতের বিষয়ে প্রেস রিলিজ প্রকাশ করে। কিন্তু মাত্র ১৫ মিনিটের ব্যবধানে তা পুণর্বহাল রাখে। ১৫ মে পর্যন্ত তারা পিসিবি’র সাথে আলোচনা চালিয়ে যাচ্ছে যে সফরটি হবে কি হবে না। ১৭ মে জেডসি সফর চালিয়ে যাবার ঘোষণা দেয়। অন্যদিকে, আইসিসি খেলাগুলোয় কোন কর্মকর্তা মনোনীত করতে অপারগতা প্রকাশ করে। কিন্তু, পিসিবিকে তাদের নিজস্ব আম্পায়ার নিযুক্ত করতে অনুমতি প্রদান করে। পাকিস্তান সফরে দলটি রাষ্ট্রীয় অতিথিরূপে নিরাপত্তা পায়। সেলক্ষ্যে চার হাজারেরও অধিক পুলিশ কর্মকর্তা তাদের নিরাপত্তা নিশ্চিত করে। নিরাপত্তা ব্যবস্থা নিশ্চিত করে জিম্বাবুয়ে দল ১৯ মে পাকিস্তানের আল্লামা ইকবাল আন্তর্জাতিক বিমানবন্দরে অবতরণ করে।
ওডিআই সিরিজের প্রথম খেলায় জিম্বাবুয়ের অধিনায়ক এলটন চিগুম্বুরাকে দলের ধীরগতিতে বোলিংয়ের কারণে পরবর্তী দুই খেলায় অংশগ্রহণের উপর নিষেধাজ্ঞা আরোপ করা হয়। ফলে পরবর্তী দুই খেলায় চিগুম্বুরার অনুপস্থিতিতে দলকে নেতৃত্ব দেন হ্যামিল্টন মাসাকাদজা।
সরশুনা কলেজ

সরশুনা কলেজ বা Sarsuna College পশ্চিমবঙ্গের একটি কলেজ। এই শিক্ষাপ্রতিষ্ঠানটিতে স্নাতক ও স্নাতকোত্তর পর্যায়ে পড়ানো হয়। কলকাতা বিশ্ববিদ্যালয়ের অধীনে সরশুনা কলেজ একটি নবতম উচ্চশিক্ষা প্রতিষ্ঠান। সরসুনা উচ্চবিদ্যালয় (সরসুনা হাইস্কুল) ভবনে কলেজের পঠনপাঠনের সুচনা হয়। এর ভিত্তিমূলে কোনও অর্থবান ব্যক্তি-প্রতিষ্ঠান, কোনও বিশেষ সম্পত্তিদাতার বিশেষ অনুগ্রহ ছিল না। এই সম্ভ্রান্ত উজ্জ্বল চতুঃস্তল ইমারত ও প্রায় দুই হাজারেরও অধিক ছাত্রসম্মিলনী গঠনেরস্বপ্ন ও তার বাস্তবায়নের উৎসমূলে আছে কয়েকজন বিশিষ্ট মানুষের অপরিসীম দায়বদ্ধতা, প্রাণনাশক্তি, দৃঢ় সঙ্কল্প এবং সর্বোপরি উদার হস্তে দান করা শতাধিক মানুষের কষ্টার্জিত অর্থসমবায়। গতি ও আধুনিকতার বহুমুখিনতা উভয়ের সম্মিলনই এই মহাবিদ্যালয়ের লক্ষ্য।অতীতকে উপেক্ষা নয়, আগামীকে সাদরে গ্রহণ; এই বাণী মর্মে রেখে এই বিদ্যাপ্রতিষ্ঠান বর্তমানের গভীরে দৃঢ়প্রত্যয়ের শিকড় প্রোথিত রেখে গ্রীক দেবতা জ্যানস-এর মতো বিগত ও অনাগতকে যথার্থ উপলব্ধি করতে সতত উৎসুক।এই প্রতিষ্ঠানের অন্তরবিশ্বাস এই যে,- শিক্ষা হল উপায় ও অভীষ্ট, অনুসন্ধান ও অনুসন্ধেয়, উৎপ্রেরণা ও উপায়দাতৃ। ভিন্নতর সমাজ সংস্কৃতি অর্থনীতি ও শিক্ষার পরিবেশ থেকে আগত শিক্ষার্থীর মননের স্বাধীনতা, নব-নব আবিষ্কার-এর প্রেরণাদান এবং ব্যক্তিগত প্রতিভার বিকাশ-এর ক্ষেত্র প্রস্তুতির জন্য এই প্রতিষ্ঠান সংকল্পবদ্ধ। ব্যক্তিক বা সামূহিক যে-কোনো বিকাশের ক্ষেত্রে প্রাতিষ্ঠানিক নিয়ম-নীতির বিশেষ ভূমিকা থাকে, এই মহাবিদ্যালয় সে স্থান অক্ষুণ্ণ রাখতে বদ্ধপরিকর। এই মহাবিদ্যালয় তার উদ্দেশ্যকে তাই রবীন্দ্রনাথের অমোঘ বাণীর সুরে সুর মিলিয়ে দিয়ে আপন নীতি রচনা করেছে- ‘জ্ঞানের পবিত্রদীপ্তাগ্নি প্রজ্জ্বলন ও মানবাত্মতার পরিশুদ্ধি ও পরিপূর্ণতা।’
বাঁকুড়া ২ সমষ্টি উন্নয়ন ব্লক

বাঁকুড়া ২ সমষ্টি উন্নয়ন ব্লক হল ভারতের পশ্চিমবঙ্গ রাজ্যের বাঁকুড়া জেলার বাঁকুড়া সদর মহকুমার অন্তর্গত একটি প্রশাসনিক বিভাগ। এই ব্লকটি বাঁকুড়া থানার অন্তর্গত। এই ব্লকের সদর দফতর কাসিয়াকোলে অবস্থিত।
বাঁকুড়া ২ ব্লকের বিকনা পঞ্চায়েতটি অক্ষ-দ্রাঘিমাংশে অবস্থিত। এই ব্লকটির আয়তন ২৫২.৩০ বর্গকিলোমিটার।
বাঁকুড়া ২ ব্লক/পঞ্চায়েত সমিতির অধীনস্থ গ্রাম পঞ্চায়েতগুলি হল: বিকনা, জুনবেদিয়া, কোষ্টিয়া, মানকানালি, নাড়া, পুরন্দরপুর ও সুনবান্দা।
২০০১ সালের জনগণনা অনুসারে, বাঁকুড়া ২ ব্লকের সামগ্রিক জনসংখ্যা ১২৩,২৭৪। এর মধ্যে ৬৩,৩০৬ জন পুরুষ ও ৬০,০৬৮ জন নারী। ১৯৯১-২০০১ দশকে এই ব্লকের জনসংখ্যা বৃদ্ধির হার ১৩.৪৯%। উল্লেখ্য, উক্ত দশকে জেলায় জনসংখ্যা বৃদ্ধির হার ছিল ১৫.১৫% এবং রাজ্যে এই বৃদ্ধির হার ছিল ১৭.৮৪%।
জোড়পুকুরিয়া মাধ্যমিক বিদ্যালয়

জোড়পুকুরিয়া মাধ্যমিক বিদ্যালয় মেহেরপুর জেলার গাংনী উপজেলার জোড়পুকুরিয়া গ্রামের একটি মাধ্যমিক বিদ্যালয়। বিদ্যালয়টি মেহেরপুর জেলার মাধ্যমিক বিদ্যালয় গুলোর মধ্যে একটি।
এই বিদ্যালয়টির মোট জমির পরিমাণ ৯.৯২ একর। এসব জমি জোড়পুকুরিয়া গ্রামের সুহৃদয় ব্যক্তিগণ দান করেছেন। ১৯৬৭ সালে জনৈক হাজী হারুন-অর-রশীদ ইত্যাদি স্থানীয় ব্যক্তিরা জমি ও অর্থ দানের মাধ্যমে বিদ্যালয়টি ১৯৬৭ সালে প্রতিষ্ঠা করার উদ্যোগ গ্রহণ করেন। প্রতিষ্ঠা লগ্নে প্রথমে ষষ্ঠ শ্রেণী চালু করা হয়। তার প্রতি বছর একটি করে শ্রেণী বৃদ্ধি পেয়ে অষ্টম শ্রেণী পর্যন্ত স্বীকৃতি পায় ১৯৬৮ সালে এবং মাধ্যমিক স্বীকৃতি পায় ১৯৭২ সালে । ১৯৭১ সালের স্বাধীনতা যুদ্ধের সময় পাঠদানে ব্যাপক বিঘ্ন ঘটে। তবুও যুদ্ধের পরবর্তী সময়ে আবারও বিদ্যালয়টি পাঠদান শুরু করে। তখন বিদ্যালয়ে টিনশ্যাডের ঘরে চাটায়ের বেড়াদিয়ে পাঠদান করা হত। বিদ্যালয়টি বর্তমানেকার্যনির্বাহী কমিটির দ্বারা পরিচালিত হয়ে থাকে।
মেহেরপুর জেলার গাংনী উপজেলার জোড়পুকুরিয়া গ্রামের কুষ্টিয়া-মেহেরপুর মহাসড়কের পশ্চিম পার্শ্বে অবস্থিত।
বিশ্ব তথ্য সমাজ দিবস

বিশ্ব তথ্য সমাজ দিবস বা পূর্বের বিশ্ব টেলিযোগাযোগ দিবস একটি আন্তর্জাতিক দিবস। তিউনিসে অনুষ্ঠিত ২০০৫ তথ্য সমাজের উপর বিশ্ব সম্মেলনের পর জাতিসংঘের সাধারণ পরিষদে গৃহীত একটি প্রস্তাবনার মাধ্যমে ১৭ মে এই দিবস হিবেসে ঘোষণা করা হয়।
দিবসটি পূর্বে ১৭ মে, ১৮৬৫ সালে, আন্তর্জাতিক টেলিযোগাযোগ ইউনিয়নের প্রতিষ্ঠার স্মৃতিরক্ষা বিশ্ব টেলিযোগাযোগ দিবস হিসাবে পরিচিত ছিল। ১৯৭৩ সালে মালাগা-টরেমোলিনসে অয়োজিত এক পূর্ণক্ষমতাপ্রাপ্ত সম্মেলনে প্রবর্তিত হয়।
এই দিবসের প্রধান প্রতিপাদ্য ইন্টারনেট এবং নতুন প্রযুক্তির মাধ্যমে সঙ্ঘটিত সামাজিক পরিবর্তনের বৈশ্বিক সচেতনতা বৃদ্ধি করা। এছাড়াও ডিজিটাল ডিভাইড হ্রাস করার লক্ষ্যেও কাজ করে থাকে।
পটভূমি
বিশ্ব টেলিযোগাযোগ ও তথ্য সমাজ দিবস (WTISD) পালনের উদ্দেশ্য হল ইন্টারনেট এবং অন্যান্য তথ্য ও যোগাযোগ প্রযুক্তি (ICT) ব্যবহারের মাধ্যমে সমাজ ও অর্থনীতিতে কী কী সম্ভাবনা আসতে পারে, সেই বিষয়ে সচেতনতা বৃদ্ধি করা এবং ডিজিটাল বৈষম্য দূর করার উপায় সম্পর্কে সচেতনতা বৃদ্ধি করা। ১৭ মে প্রথম আন্তর্জাতিক টেলিগ্রাফ কনভেনশন স্বাক্ষর এবং আন্তর্জাতিক টেলিযোগাযোগ ইউনিয়ন (ITU) প্রতিষ্ঠার বার্ষিকী।
১৯৬৯ সাল থেকে প্রতি বছর ১৭ মে বিশ্ব টেলিযোগাযোগ দিবস পালিত হয়ে আসছে, যা আইটিইউ প্রতিষ্ঠা এবং ১৮৬৫ সালে প্রথম আন্তর্জাতিক টেলিগ্রাফ কনভেনশন স্বাক্ষরের দিন। ১৯৭৩ সালে মালাগা-টোরেমোলিনোসে অনুষ্ঠিত পূর্ণাঙ্গ সম্মেলনে রেজোলিউশন ৪৬ হিসেবে এটি প্রতিষ্ঠিত হয়েছিল।
২০০৫ সালের নভেম্বরে, তথ্য সমাজের উপর বিশ্ব শীর্ষ সম্মেলনে জাতিসংঘের সাধারণ পরিষদের প্রতি আহ্বান জানানো হয় ১৭ মে তারিখটিকে বিশ্ব তথ্য সমাজ দিবস হিসেবে ঘোষণা করার জন্য, যাতে তথ্য ও যোগাযোগ প্রযুক্তির গুরুত্ব এবং WSIS কর্তৃক উত্থাপিত তথ্য সমাজের সাথে সম্পর্কিত বিস্তৃত বিষয়গুলির উপর আলোকপাত করা যায়। সাধারণ পরিষদ ২০০৬ সালের মার্চ মাসে একটি প্রস্তাব ( A/RES/60/252 ) গ্রহণ করে, যেখানে বলা হয় যে প্রতি বছর ১৭ মে বিশ্ব তথ্য সমাজ দিবস পালিত হবে।
২০০৬ সালের নভেম্বরে, তুরস্কের আন্টালিয়ায় অনুষ্ঠিত আইটিইউ প্লেনিপোটেনশিয়ারি কনফারেন্সে ১৭ মে তারিখে বিশ্ব টেলিযোগাযোগ ও তথ্য সমাজ দিবস হিসেবে উভয় অনুষ্ঠান উদযাপনের সিদ্ধান্ত নেওয়া হয়। আপডেট করা রেজোলিউশন ৬৮ সদস্য রাষ্ট্র এবং সেক্টর সদস্যদের প্রতি বছর নিম্নলিখিত বিষয়গুলির জন্য উপযুক্ত জাতীয় কর্মসূচি আয়োজনের মাধ্যমে দিবসটি উদযাপনের জন্য আমন্ত্রণ জানায়:
কাউন্সিল কর্তৃক গৃহীত বিষয়ের উপর প্রতিফলন এবং ধারণা বিনিময়কে উদ্দীপিত করা।
সমাজের সকল অংশীদারদের সাথে থিমের বিভিন্ন দিক নিয়ে বিতর্ক করা।
আইটিইউ এবং এর বাকি সদস্যদের কাছে পাঠানোর জন্য, বিষয়বস্তুর অন্তর্নিহিত বিষয়গুলির উপর জাতীয় আলোচনার প্রতিফলন ঘটিয়ে একটি প্রতিবেদন তৈরি করা।
আলমগীর মনসুর (মিন্টু) মেমোরিয়াল কলেজ

আলমগীর মনসুর (মিন্টু) মেমোরিয়াল কলেজ, ময়মনসিংহ যা জাতীয় বিশ্ববিদ্যালয়ের অধিভুক্ত ময়মনসিংহ শহরে অবস্থিত একটি কলেজ। ২৪ জানুয়ারি ১৯৬৯ সালে পুলিশের গুলিতে নিহত শহীদ আলমগীর মনসুর মিন্টুর [আন্দোলনের সময় মিছিলে পুলিশের গুলি বর্ষণে বাউণ্ডারি রোডে জিলা স্কুল ছাত্রাবাসের সন্নিকটে তিনি গুলিবিদ্ধ হয়ে মারা যান] নামে এই কলেজ প্রতিষ্ঠিত হয়। এখানে সহশিক্ষা কার্যক্রম চালু রয়েছে। ময়মনসিংহের কেন্দ্রস্থলে অবস্থিত কলেজগুলোর মধ্যে এটি অন্যতম।
ময়মনসিংহ শহরের জিরো পয়েন্ট থেকে থেকে ৩ কিলোমিটার দক্ষিণ-পূর্বে গাঙ্গিনার পাড়ের দক্ষিণে প্রায় ১ একর জায়গা নিয়ে গড়ে উঠেছে এই কলেজ। রাজধানী ঢাকা থেকে ১২০ কিলোমিটার উত্তরে ময়মনসিংহে এর অবস্থান।
এই কলেজে শিক্ষকসংখ্যা ৮৩ জন। এবং ছাত্রছাত্রীসংখ্যা প্রায় ২৫০০±।
১৯৬৯ সালে পূর্ব পাকিস্তান ব্যাপী আইয়ুব খান বিরোধী গণঅভ্যুত্থানে ২৪ জানুয়ারি শহিদ হন আলমগীর মনসুর মিন্টু। আন্দোলনের সময় মিছিলে পুলিশের গুলি বর্ষণে বাউণ্ডারি রোডে জিলা স্কুল ছাত্রাবাসের সন্নিকটে তিনি গুলিবিদ্ধ হয়ে মারা যান। আলমগীর মনসুর মিন্টুর জন্ম ঢাকা জেলার ধামরাই থানার অন্তর্গত কেলিয়া গ্রামে ১৯৪৮ সালের ১ জানুয়ারি। নাসিরাবাদ কলেজের প্রাণিবিদ্যা বিভাগের তৎকালীন তরুণ অধ্যাপক এবং গণপ্রজাতন্ত্রী বাংলাদেশ সরকারের সাবেক ধর্মমন্ত্রী বীর মুক্তিযোদ্ধা অধ্যক্ষ মতিউর রহমান প্রিয় ছাত্রের স্মৃতি রক্ষার্থে বাংলাদেশ সরকারের অস্থায়ী রাষ্ট্রপতি শহিদ সৈয়দ নজরুল ইসলাম, তৎকালীন ময়মনসিংহ জেলা আওয়ামীলীগের সাধারণ সম্পাদক মোঃ রফিক উদ্দিন ভূঁইয়া প্রমূখদের সহযোগিতায় উক্ত সালেই মিন্টু কলেজ প্রতিষ্ঠা করেন।
এই কলেজে যেসব বিভাগ চালু আছে সেগুলো হচ্ছে
এবং এইচ এস সি পর্যায়ে
</div>
জিও ইংলিশ

জিও ইংলিশ ছিল জিও টিভি নেটওয়ার্ক মালিকানাধীন পাকিস্তানি ইংরেজি-ভাষার টেলিভিশন চ্যানেল। ২০০৮ সালের অক্টোবরে চ্যানেলটি বন্ধ হওয়ার আগ পর্যন্ত করাচিতে পরীক্ষামুলক সম্প্রচার শুরু করেছিল। চ্যানেলটিতে ওয়াইজ তৌহিদ পরিচালক হিসেবে দায়িত্ব পালন করেন। এটির সর্বশেষ সংবাদ বুলেটিন সম্প্র্রচারিত হয়েছিল ২০০৮ সালের ২৩ অক্টোবর। বেশ কিছু কর্মচারী
বিশ্বব্যাপী আর্থিক সঙ্কটের কারণ দেখিয়ে জিও ইংরেজি চ্যানেলটি বন্ধ করে দেওয়া হয়। সর্বশেষে চ্যানেলটি ২০১৩ সালে জিও তেজ নাম নিয়ে পুনরায় চালু করা হয়।
বিশ্ব ক্রিকেটারদের সংস্থা

ফিকা’র উদ্দেশ্যাবলী নিম্নরূপ:
যেখানে বর্তমানে পেশাদার ক্রিকেটার্স অ্যাসোসিয়েশনস নেই, সেখানে সংগঠন প্রতিষ্ঠিত করতে সহায়তা করা। সংগঠনগুলোকে বিশ্বব্যাপী একে-অপরের সাথে যোগাযোগে সম্পৃক্ত করা। ক্রিকেটে প্রশ্নবিদ্ধ বিষয়গুলোকে তুলে ধরতে উদ্বুদ্ধ করা। প্রত্যেক সংগঠনকে তাদের নিজস্ব ঘরোয়া ক্রীড়া পরিচালনা সংস্থা ও আইসিসি’র স্বীকৃত লাভে নিশ্চয়তা বিধান করা। স্থানীয় পরিচালনা পরিষদের মাধ্যমে পেশাদার ক্রীড়ায় ক্ষতিগ্রস্ত হলে অভিযোগ উত্থাপন করা। ফিকা’র সদস্যদেরকে বাণিজ্যিকধর্মী বিষয়াবলী থেকে রক্ষা করা। প্রত্যেক সংগঠনকে তাদের বর্তমান ও অতীতের সদস্যদের কল্যাণে অর্থ বৃদ্ধিতে উন্নয়নমূখী প্রকল্প গ্রহণে সহায়তা করা।
জুন, ২০১৩ সালে ফিকা’র প্রথম প্রধান নির্বাহী হিসেবে দায়িত্ব পালনকারী টিম মে’কে অব্যহতি দেয়া হয়। তাঁর বিরুদ্ধে পেশাদার ক্রিকেটে আন্তর্জাতিক ক্রিকেট কাউন্সিলে দূর্নীতি প্রতিরোধে ব্যর্থতা ও অবৈধ হস্তক্ষেপের বিষয়ে অভিযোগ আনা হয়। ফিকা’র বর্তমান কর্মকর্তাদের তালিকা নিম্নরূপ:
গ্রেইম ক্রিমার

আলেকজান্ডার গ্রেইম ক্রিমার (; জন্ম: ১৯ সেপ্টেম্বর, ১৯৮৬) হারারে এলাকায় জন্মগ্রহণকারী জিম্বাবুয়ের আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য তিনি। দলে গ্রেইম ক্রিমার মূলতঃ লেগ স্পিনার হিসেবে অংশগ্রহণ করছেন। অধিনায়কের দায়িত্ব থেকে হ্যামিল্টন মাসাকাদজাকে অব্যহতি দেয়ার পর বর্তমানে তিনি অন্তর্বর্তীকালীন অধিনায়কের দায়িত্ব পালন করছেন।
প্রিন্স এডওয়ার্ড স্কুলে অধ্যয়ন করেন ক্রিমার। স্কুল পর্যায়ের ক্রিকেটে দূর্দান্ত খেলা প্রদর্শন করে সকলের নজর কাড়েন। ২০০৬-০৭ মৌসুমে প্রথম শ্রেণীর লোগান কাপে নিজস্ব সর্বোচ্চ ১৭১* রান সংগ্রহ করেন। কিন্তু প্রথম-শ্রেণী ও লিস্ট এ ক্রিকেটে তার ব্যাটিং গড় ২০।
পল স্ট্র্যাং, অ্যান্ডি হুইটল ও রে প্রাইসের খেলোয়াড়ী জীবন শেষ হলে আঠারো বছর বয়সে জিম্বাবুয়ে দলের অন্যতম সদস্য হিসেবে মনোনীত হন। ৬ জানুয়ারি, ২০০৫ তারিখে ঢাকায় অনুষ্ঠিত বাংলাদেশ ক্রিকেট দলের বিপক্ষে তার টেস্ট অভিষেক ঘটে। কিন্তু ঐ খেলায় তার দল হেরে যায়, যার ফলে বাংলাদেশ তাদের টেস্ট ক্রিকেটের ইতিহাসে প্রথমবারের মতো টেস্টে জয়লাভ করে। এরপর দক্ষিণ আফ্রিকা ও নিউজিল্যান্ডের বিপক্ষে টেস্টে অংশ নেন। দূর্ভাগ্যবশতঃ জিম্বাবুয়ে টেস্ট ক্রিকেট থেকে স্বেচ্ছায় নির্বাসনে গেলে অনেকের সাথে তারও সম্ভাবনা সীমিত হয়ে আসে।
২০০৭ সালের শেষদিকে একদিনের আন্তর্জাতিক দলে ওয়েস্ট ইন্ডিজের বিরুদ্ধে অংশগ্রহণ করেন। কিন্তু রে প্রাইস ও প্রসপার উতসেয়ার শক্তিশালী স্পিন আক্রমণ দলে থাকায় তিনি কোন খেলায় অংশগ্রহণের সুযোগ পাননি। অবশেষে কানাডায় অনুষ্ঠিত আল বারাকা কাপ টুয়েন্টি২০ প্রতিযোগিতায় অংশ নিয়ে ৩ ওভারে ২/১০ লাভ করেন।
শ্রীলঙ্কা ও বাংলাদেশের বিপক্ষে অনুষ্ঠিত সিরিজগুলো দলের সদস্য থাকলেও প্রায়শই দ্বাদশ ব্যক্তির ভূমিকায় মাঠে নামতেন। জানুয়ারি, ২০০৯ সালে কেনিয়ার বিপক্ষে তার ওডিআই অভিষেক হয়। ঐ প্রতিযোগিতায় ১১.৪৬ গড়ে ৫ খেলায় ১৫ উইকেট নিয়ে শীর্ষ উইকেট লাভকারী হন।
২০১১ সালে জিম্বাবুয়ে টেস্ট ক্রিকেটে ফিরে আসলে বাংলাদেশ, পাকিস্তান ও নিউজিল্যান্ডের বিপক্ষে অনুষ্ঠিত একমাত্র টেস্টের সিরিজগুলোয় আঘাতের কারণে অংশগ্রহণ করতে পারেননি। ছয় বছর পর জানুয়ারি, ২০১২ সালে নিউজিল্যান্ড সফরে একমাত্র টেস্টে সর্বশেষ অংশগ্রহণ করেন।
বনপর্ব

বনপর্ব মহাভারত মহাকাব্যের আঠারোটি পর্বের মধ্যে তৃতীয় পর্ব। বনপর্বের মধ্যে ২১ টি উপপর্ব ও ৩২৪ টি অধ্যায় আছে। এটি মহাভারতের বড় পর্বগুলোর একটি।
এই পর্বে পাণ্ডবদের দ্বাদশবর্শব্যাপী বনবাস কাল, তাদের বিভিন্ন ঋষির সংস্পর্শে অর্জিত শিক্ষা এবং সেসব শিক্ষা তাদের চরিত্র গঠনে কীভাবে সাহায্য করেছিল তা বর্ণিত হয়েছে।
মহাভারতের এই অন্যতম দীর্ঘ পর্বে নীতি-নৈতিকতা ও পাপ-পুণ্যের বিষয়ে অনেক আলোচনা আছে। এছাড়া এই পর্বে নানা উপাখ্যান যেমন "অজগর - যুধিষ্ঠির সংবাদ", "শ্যেন - কপোত উপাখ্যান", "নল - দময়ন্তীর উপাখ্যান" ও সাবিত্রি - সত্যবানের উপাখ্যান বর্ণিত হয়েছে।
পরমতসহিষ্ণুতা

পরমতসহিষ্ণুতা () হলো সুচিন্তিত বিবেচনা প্রয়োগের মাধ্যমে ভিন্নমত বা ভিন্ন চিন্তাধারাকে সহনীয় পর্যায়ে স্থান দেয়া। সমাজে বিভিন্ন শ্রেণী, পেশা ও ধর্মের অনুসারী ব্যক্তির মত প্রকাশের স্বাধীনতা এবং অন্যের মতামতের প্রতি শ্রদ্ধা ও সহনশীলতা প্রদর্শনকে পরমতসহিষ্ণুতা বলে। এটি গণতন্ত্রের একটি প্রধানতম নিয়ামক। এ বিষয়ে দার্শনিক ভলতেয়ার বলেন, 'আমি তোমার সঙ্গে দ্বিমত পোষণ করতে পারি, কিন্তু তোমার মত প্রকাশ করতে দেওয়ার জন্য আমি আমার জীবন দিতে পারি'। ইসলাম ধর্মে আল্লাহর নিরানব্বইটি নামের মধ্যে একটি নাম হলো আল-হালিম, যার অর্থ হলো সহিষ্ণু। এছাড়াও ইসলাম ধর্মের প্রধান ধর্মগ্রন্থ কুরআনের সূরা বাকারার ২৫৬তম আয়াতে পরমতসহিষ্ণুতাকে নির্দেশ করে বলা হয়েছে, 
এছাড়া বৌদ্ধধর্ম তথা হিন্দুধর্মেও পরমতসহিষ্ণুতা একটি অন্যতম প্রধান মূলনীতি, যার মূলবাক্য হলো, "অহিংসা পরম ধর্ম"।
জেব্রা আঞ্জু

জেব্রা আঞ্জু বা জেব্রাফিশ (বৈজ্ঞানিক নাম: Danio rerio), (ইংরেজি: Zebra fish) হচ্ছে Cyprinidae পরিবারের "Danio" গণের একটি স্বাদুপানির মাছ। বাংলায় এটি অঞ্জু মাছ নামে পরিচিত।
দেহ চাপা ও বাঁকানো। পৃষ্টদেশ অপেক্ষা উদরীয় অংশ উত্তল। মুখ তির্যক, নিম্নচোয়াল কিছুটা দীর্ঘতর।
অ্যাকোয়ারিয়াম বা মৎসাধারের মাছ হিসেবে জনপ্রিয় এই মাছটি, যাকে জেব্রা দানিও নামে বাজারজাতকরণ করা হয়, হিমালয় পর্বতমালার আশেপাশের অঞ্চলের স্থানীয় একটি প্রজাতি। বৈজ্ঞানিক গবেষণায় এটি মেরুদণ্ডী মডেল বা প্রতিমান জীব হিসেবে খুবই গুরুত্বপূর্ণ ভূমিকা পালন করে। পুনরূৎপাদন ক্ষমতার জন্য এই মাছটি বিশেষভাবে পরিচিত। এছাড়াও, নানান প্রকার ট্রান্সজেনিক জাত সৃষ্টির লক্ষ্যে গবেষকরা একে সময় সময় পরিবর্তিত করেছেন।
বাংলাদেশ, নেপাল, পাকিস্তান ও মায়ানমার অঞ্চলে এ প্রজাতির মাছ পাওয়া যায়।
আইইউসিএন বাংলাদেশ (২০০০) এর লাল তালিকায় এই প্রজাতিটি অন্তর্ভুক্ত নয়।
এই মাছের বেশির ভাগ কার্যকরী জিনের সঙ্গে মানুষ ও ইঁদুরের জিনগুলোর সাদৃশ্য রয়েছে। মাছটির মস্তিষ্ক, হৃদযন্ত্র, যকৃত, অগ্ন্যাশয়, মেরুদণ্ড ইত্যাদি ক্ষতবিক্ষত হওয়ার পরেও এটি তার শরীরের প্রায় সবকটি অঙ্গকে নতুন করে গড়ে তুলতে পারে, যা মানুষ কিংবা অন্য কোন স্তন্যপায়ী প্রাণী পারে না। ফলে গত শতাব্দীর ৬-এর দশক থেকে মাছটি নিয়ে গবেষণা শুরু হয়। একটি বিশেষ জিন কীভাবে জেব্রাফিশের ক্ষতবিক্ষত হৃদযন্ত্রকে (‘মায়োকার্ডিয়াল ইনজুরি’) পুনরুজ্জীবিত হয়ে উঠতে সাহায্য করে, এবিষয়ে ব্রিটেন থেকে প্রকাশিত আন্তর্জাতিক বিজ্ঞান-জার্নাল ‘ডেভেলপমেন্ট’-এ একটি গবেষণাপত্র প্রকাশিত হয়েছে। জিনটির নাম- ‘কানেকটিভ টিস্যু গ্রোথ ফ্যাক্টর (সিটিজিএফ)’, অন্য নাম ‘সেলুলার কমিউনিকেশন নেটওয়ার্ক ফ্যাক্টর ২-এ’।
অষ্টাবক্র

অষ্টাবক্র (, ) হল হিন্দুধর্মের একজন বৈদিক ঋষি। তার নামের আক্ষরিক অর্থ হল "আটটি বিকৃতি", যে আটটি শারীরিক বিকৃতির নিয়ে তিনি জন্মগ্রহণ করেছিলেন। বৈদিক ঋষি অরুণী তার মাতামহ, তার বাবা-মা দুজনেই অরুনীর দর্শনের ছাত্র ছিলেন। অষ্টাবক্র হিন্দু ইতিহাস মহাকাব্য ও পুরাণের বিখ্যাত চরিত্র হয়েছিলেন।
অষ্টাবক্র হলেন অষ্টাবক্র গীতার লেখক, যা হিন্দু ঐতিহ্যে অষ্টাবক্র সংহিতা নামেও পরিচিত। পাঠ্যটি ব্রহ্ম ও আত্মার উপর একটি গ্রন্থ।
উদ্দালক-কন্যা সুজাতা ও উদ্দালক-শিষ্য কহোড়ের পুত্র। অষ্টাবক্র মাতৃগর্ভেই বেদজ্ঞান লাভ করেছিলেন। একদিন বেদপাঠরত কহোড়কে তিনি মাতৃগর্ভ থেকেই বলেন যে, কহোড়ের বেদপাঠ ঠিক হচ্ছে না। মহর্ষি কহোড় তাতে ক্রুদ্ধ হয়ে গর্ভস্থ পুত্রকে শাপ দিলেন যে, তার দেহ অষ্টস্থানে বক্র হবে। অষ্টাবক্র তখনও ভূমিষ্ঠ হন নি ওঁর পিতা অর্থোপার্জনের আশায় জনক রাজার কাছে যান। সেখানে বন্দী নামে এক পণ্ডিত থাকতেন,যাঁর সঙ্গে তর্কে পরাস্ত হলে রাজ আজ্ঞায় পরাজিতদের জলে ডুবিয়ে দেওয়া হত। কহোড় তর্কে বন্দীর কাছে পরাস্ত হওয়ায় তারও সেই গতি হল। অষ্টাবক্র শিশু অবস্থায় জানতেন না যে, তার পিতার মৃত্যু হয়েছে - তিনি উদ্দালককেই পিতা বলে জানতেন।
বালক বয়সে তিনি যখন মাতা সুজাতার কাছে পিতার মৃত্যুর কারণ জানতে পারলেন,তখন তিনি মাতুল শ্বেতকেতুকে নিয়ে জনক রাজার কাছে গেলেন। সেখানে বন্দীকে তর্কে পরাস্ত করে তিনি বললেন যে, বন্দী যেরকম পরাজিত ব্রাহ্মণদের জলে ডুবিয়েছিলেন,এবার সেই ভাবে বন্দীকে জলে ডোবানো হোক। বন্দী তখন নিজেকে বরুণের পুত্র বলে পরিচয় দিয়ে বললেন যে, তিনি ব্রাহ্মণদের জলের মধ্যে পিতা বরুণের যজ্ঞ দেখতে পাঠিয়েছিলেন। তারা এখন সবাই ফিরে আসবেন। তবে উনি অষ্টাবক্রের সম্মানে জলের মধ্যে অন্তর্ধান করে পিতার সঙ্গে মিলিত হবেন। কহোড় ও অন্যান্য ব্রাহ্মণরা ফিরে এলে বন্দী সমুদ্রে প্রবেশ করলেন। কহোড় পুত্র গর্বে পরম প্রীত হয়ে অষ্টাবক্রকে একটি নদীতে প্রবেশ করতে বললেন। সেই নদী থেকে উঠতেই অষ্টাবক্রের দেহ আর বক্র রইলো না। উক্ত স্থানে তিনি শিবের উপাসনা করেন এবং ওই শিব মূর্তির নাম হয় বক্রনাথ ও স্থানের নাম হয় বক্রেশ্বর।
বদান্য ঋষির কন্যাকে দেখে মুগ্ধ হয়ে অষ্টাবক্র তাকে বিবাহ করতে চাইলে, বদান্য অষ্টাবক্রকে বললেন যে, উত্তর দিকে যাত্রা করে কুবের-ভবন অতিক্রম করে এক রমণীয় বনে পৌঁছে - সেখানে এক তপস্বিনীর সঙ্গে দেখা করে ফিরে এলে তারপর উনি ওঁর কন্যাকে দান করবেন। অষ্টাবক্র বহু পথ অতিক্রম করে সেই বনে পৌঁছে এক দিব্য আশ্রমের কাঞ্চনময় ভবনে প্রবেশ করলেন। সেই ভবনে কয়েকটি সুন্দরী নারীর সঙ্গে এক বৃদ্ধা রমণী ছিলেন। সেইখানে থাকাকালীন সেই বৃদ্ধা অষ্টাবক্রের শয্যায় এসে ওঁর সঙ্গে মিলিত হবার চেষ্টা করতেন। অষ্টাবক্রকে লোভ দেখাতেন যে, ওঁর কামনা পূর্ণ করলে ওঁর রমণীয় আশ্রম সমেত সব ধন অষ্টাবক্রের হবে। অষ্টাবক্রের কাছে প্রত্যাখ্যাত হবার পর এক রাত্রে তিনি পরম রূপবতী কন্যায় রূপান্তরিত হয়ে অষ্টাবক্রকে প্রলোভিত করার চেষ্টা করলেন। কিন্তু অষ্টাবক্র প্রলোভিত হলেন না। তখন সেই বৃদ্ধা নিজেকে উত্তরদিকের অধিষ্ঠাত্রী দেবী বলে পরিচয় দিয়ে বললেন যে, তিনি বদান্যের অনুরোধে অষ্টাবক্রকে পরীক্ষা করছিলেন। আরও বললেন যে, অষ্টাবক্র যেন মনে রাখেন যে, স্ত্রী জাতি চপলা এবং স্থবিরা এবং স্ত্রীরও কামজ্বর হয়। পরীক্ষায় উত্তীর্ণ হয়ে অষ্টাবক্র ফিরে এসে বদান্য-কন্যা সুপ্রভাকে বিবাহ করেন।
রাজর্ষি জনক অষ্টাবক্র মুনির কাছে জ্ঞান, মুক্তি ও বৈরাগ্য লাভের উপায় জানতে চেয়েছিলেন। তার জিজ্ঞাসার উত্তরে অষ্টবক্র মুনি যা বলেছেন তা পরবর্তীতে অষ্টাবক্র গীতা নামে বিশটি অধ্যায়ে সংকলিত হয়েছে। এতে অদ্বৈতবাদ ও সমদর্শন বিষয়ে গভীর আলোচনা করা হয়েছে।
ব্যবসায় বিদ্যা

ব্যবসায় বিদ্যা () একটি উচ্চশিক্ষায়তনিক পাঠ্য বিষয়। এই শাস্ত্রটিতে হিসাববিজ্ঞান, অর্থায়ন ও ব্যাংকিং, ব্যবসায় সংগঠন ও ব্যবস্থাপনা, বিপণন, অর্থনীতি, পরিসংখ্যান এবং কোনো কোনো ক্ষেত্রে ভূগোল নামক বিষয়গুলোর সম্মিলন রয়েছে।
বাংলাদেশে এই উচ্চশিক্ষায়তনিক পাঠ্যবিষয়টি "ব্যবসায় শিক্ষা" নামেই বেশি পরিচিত। বাংলাদেশে যে তিনটি বিভাগ নিম্ন মাধ্যমিক ও উচ্চ মাধ্যমিক স্তরে পড়ানো হয়,ব্যবসায় শিক্ষা বিভাগটি তার মধ্যে অন্যতম। বাংলাদেশে ব্যবসায় শিক্ষা নামক বিভাগটি সাধারণত নিম্ন মাধ্যমিক স্তর থেকে পড়ানো হয়ে থাকে। বাংলাদেশে নিম্ন-মাধ্যমিক পর্যায় থেকে ব্যবসায় শিক্ষা পাঠদান কার্যক্রম শুরু হয়। উচ্চ-মাধ্যমিক এবং বিশ্ববিদ্যালয়ে উচ্চতর পর্যায়ের শিক্ষা কার্যক্রমেও ব্যবসায় শিক্ষা বিষয়ক আলাদা বিভাগ অনুযায়ী কার্যক্রম চালু রয়েছে।
অস্ট্রেলিয়া, আর্জেন্টিনা, আয়ারল্যান্ড, কানাডা, জিম্বাবুয়ে, তানজানিয়া, দক্ষিণ আফ্রিকা, নেপাল, নিউজিল্যান্ড, পাকিস্তান, বাংলাদেশ, ভারত, মালয়েশিয়া, যুক্তরাজ্য, শ্রীলঙ্কা, সুইডেন এবং হংকংয়ে মাধ্যমিক স্তরে, সেইসাথে অনেক দেশে বিশ্ববিদ্যালয় পর্যায়ে পড়ানো হয়ে থাকে।
জিম্বাবুয়ীয় টেস্ট ক্রিকেটারদের তালিকা

অত্র নিবন্ধটি জিম্বাবুয়ের টেস্ট ক্রিকেটারদের তালিকা। আন্তর্জাতিক ক্রিকেটের প্রধান কেন্দ্রবিন্দু হচ্ছে টেস্ট ক্রিকেট। এতে টেস্ট ক্রিকেটের ন্যায় শীর্ষস্থানীয় ক্রিকেট পরিবারভূক্ত দু’টি দলের মধ্যে টেস্ট খেলা অনুষ্ঠিত হয়। ৭ অক্টোবর, ২০২০ তারিখ পর্যন্ত ১১৩ জন ক্রিকেটার জিম্বাবুয়ে জাতীয় ক্রিকেট দলের পক্ষে টেস্ট ক্রিকেটে অংশগ্রহণ করেছেন। যেদিন একজন খেলোয়াড় তার প্রথম টেস্ট ক্যাপ পায়, সেই ক্রমিক অনুসারে এ তালিকাটি সাজানো হয়েছে। যদি একাধিক খেলোয়াড় একই টেস্ট ম্যাচে তাঁর প্রথম টেস্ট ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে।
পরিসংখ্যানটি ১৩ জুন, ২০২০ তারিখ অনুযায়ী সঠিক।
প্রণাম

প্রণাম হল একটি "সম্মান সূচক অভিবাদন" বা "শ্রদ্ধাপূর্বক ভক্তি" কোন কিছুর সামনে বা কোন ব্যক্তিকে উদ্দেশ্য করে। সাধারণত এটা করা হয় দাদা, দিদি, বাবা-মা, পিতামহ, গুরুজন, শিক্ষক বা বয়সে বড় বা সম্মানের উপযোগী এমন যে কাউকে। আবার, দেব দেবীর প্রতি গভীর শ্রদ্ধাবোধ থেকেও এটি করা হয়। এটি ভারতীয় সংস্কৃতির একটি অবিচ্ছেদ্য অংশ। হিন্দুধর্মাবলম্বী এবং বৌদ্ধধর্মাবলম্বীদের মধ্যে এটি দেখা যায়।
প্রণাম শব্দটি তৎসম শব্দ, অর্থাৎ সংস্কৃত ভাষা থেকে এটি বাংলা ভাষায় এসেছে। সংস্কৃতে প্র (प्र) উপসর্গযুক্ত নম্ (नम) ধাতু থেকে শব্দটির উৎপত্তি। শব্দটির অভিধানগত অর্থ হল — 'ভূমিতে বা পায়ের উপর আনত হইয়া অভিবাদন'। 'প্র' উপসর্গটি কোনকিছুর উৎকর্ষ প্রসিদ্ধি আধিক্য ব্যাপকতা আরম্ভ প্রভৃতি বোঝাতে ব্যবহৃত হয়। আর নম্ ধাতু দিয়ে বোঝানো হয় "আনমিত বা প্রসারণ" অথবা নমিত বা নত হওয়া। দুটো শব্দ একত্রিত করে প্রণাম শব্দের উৎপত্তি যার মানে — কোন কিছুর সামনে প্রকৃষ্টরূপে আনমিত হওয়া। সংস্কৃতির দিক থেকে এটিই "সম্মান সূচক অভিবাদন" হিসেবে ধরা হয়, কোন বস্তু, ব্যক্তি, গুরুজন, দেব-দেবীর সামনে।
এটি ভারতীয় সংস্কৃতি এবং হিন্দু ঐতিহ্যে পাওয়া যায়।
প্রণাম ছয় প্রকার:
একজন ব্যক্তির পা ভুলবশত কোনো বই বা কোনো লিখিত বস্তু (যা জ্ঞানের দেবী সরস্বতীর প্রকাশ হিসেবে বিবেচিত হয় ), অর্থ (যা বিবেচনা করা হয়) স্পর্শ করলে ডান হাত দিয়ে হাতের ইশারায় ক্ষমা চাওয়া একটি হিন্দু রীতি। সম্পদের দেবী লক্ষ্মীর প্রকাশ হিসাবে ) বা অন্য ব্যক্তির পা। আপত্তিকর ব্যক্তি প্রথমে আঙ্গুলের ডগা দিয়ে বস্তুটিকে এবং তারপর কপাল এবং/অথবা বুকে স্পর্শ করে।
"প্রনামের" একটি রূপ হল চরণস্পর্শ সম্মানের চিহ্ন হিসাবে পায়ের স্পর্শের সাথে মিলিত প্রণাম। এটি দর্শনের সময় মন্দিরগুলিতে দেখা যেতে পারে। এই সম্পর্কিত প্রণাম "ভারতীয়" সংস্কৃতিতে সবচেয়ে সাধারণ। বাবা-মা, দাদু-দিদা, বয়স্ক আত্মীয়-স্বজন, শিক্ষক এবং সাধুদের মতো বয়স্ক ব্যক্তিদের প্রতি সম্মান দেখানোর জন্য এটি করা হয়।
প্রণাম শুধুমাত্র একটি আচরণ মাত্র নয়। প্রণামের আসল তাৎপর্য বিশ্লেষণ করতে গিয়ে যোগ ভক্তি মার্গের সিদ্ধ সাধক ভাদুড়ী মহাশয়- মহর্ষি নগেন্দ্রনাথ ব্যক্ত করেছেন এর আসল তাৎপর্য :